cyanic-selkie/wikianc huggingface dataset:
ക്യൂബൻ മക്കൗ
വംശനാശം സംഭവിച്ച ഒരു സപ്തവർണ്ണ തത്തയാണ് ക്യൂബൻ മക്കൗ. ക്യൂബയിലും സമീപ ദ്വീപുകളിലുമായിരുന്നു പത്തൊൻപതാം നൂറ്റാണ്ട് വരെ ഇവയെ കണ്ടിരുന്നത്. ഇന്ന് കാണപ്പെടുന്ന Scarlet macaw യുമായി ഇതിനു സാമ്യം ഉണ്ടായിരുന്നു എന്ന് വിശ്വസിക്കപ്പെടുന്നു. ഇവയുടെ അസ്ഥികൂടങ്ങൾ ഇതുവരെ കിട്ടിയിട്ടില്ല എങ്കിലും ഉപ ജീവാശ്മങ്ങൾ ക്യൂബയിൽ നിന്നും ലഭിച്ചിട്ടുണ്ട്.
ചരിത്ര പരാമർശങ്ങൾ
ആദ്യകാല പര്യവേഷകർ ആയിരുന്ന ക്രിസ്റ്റഫർ കൊളംബസ്, ഡീഗോ അൽവാരെസ് തുടങ്ങിയവർ 14,15 നൂറ്റാണ്ടുകളിൽ ഇവയെ പറ്റി പരാമർശിച്ചിരുന്നു. ക്യൂബയെ കുറിച്ചുള്ള പഴയ പുസ്തകങ്ങളിലും ലേഖനങ്ങളിലും ഇവയെ സചിത്രം പ്രതിപാദിച്ചിട്ടുണ്ട്. ഇതിനു ആദ്യം നൽകിയ ശാസ്ത്രനാമം Psittacus tricolor എന്നായിരുന്നു.
ചൈനീസ് സാഹിത്യം
ചൈനീസ് സാഹിത്യത്തിന് ആയിരക്കണക്കിന് വർഷങ്ങളുടെ ചരിത്രമുണ്ട്. കൊട്ടാരങ്ങളിൽ ശേഖരിച്ചു വെച്ച ഗ്രന്ഥശേഖരങ്ങൾ മുതൽ നാട്ടുഭാഷകളിൽ എഴുപ്പെട്ടിട്ടുള്ള നിരവധി സാഹിത്യ രചനകൾ ചൈനയിലുണ്ട്. ടാങ് രാജവംശത്തിന്റെ കാലത്ത് (618–907) വ്യാപകമായി വുഡ്ബ്ലോക്ക് പ്രിന്റിങും സോംഗ് രാജവംശത്തിന്റെ കാലത്ത് (960–1279) ബി ഷെങ് (990–1051) കണ്ടുപിടിച്ച അച്ചുകൾ മാറ്റിവെക്കാവുന്ന തരത്തിലുള്ള അച്ചടിയും ചൈനയിലുടനീളം സാഹിത്യ കൃതികൾ അതിവേഗം പ്രചരിക്കുന്നതിന് കാരണമായി. ആധുനിക കാലഘട്ടത്തിൽ, എഴുത്തുകാരനായ ലു ക്സുൻ (1881-1936) ചൈനയിലെ ബൈഹുവ (പ്രാദേശിക ചൈനീസ് സാഹിത്യം) സാഹിത്യത്തിന്റെ സ്ഥാപകനായി കണക്കാക്കപ്പെടുന്നു.
പുരാതന കാലഘട്ടം
ആദ്യകാല ചൈനീസ് സാഹിത്യം സാമൂഹികവും തൊഴിൽപരവുമായ വാമൊഴി പാരമ്പര്യങ്ങളാൽ സ്വാധീനിക്കപ്പെട്ടു. ആരാധനയുമായി ബന്ധപ്പെട്ടവ ( ഷിജിംഗ് ), ദൈവികവും അമാനുഷികവുമായവ ( യി ജിംഗ് ), ജ്യോതിശാസ്ത്രം, ആഭിചാരം തുടങ്ങിയവ ചൈനീസ് സാഹിത്യത്തിന്റെ ഭാഗമായി.
ക്ലാസിക്കൽ കൃതികൾ
നാല് പുസ്തകങ്ങൾ ഇവയാണ്: മോട്സി, ഹാൻ ഫീ എന്നിവരുടെതാണ് മറ്റു പ്രധാന ദാർശനിക കൃതികൾ. താവോ തെ ചിങ്, ചുവാങ്സി, ലീസി എന്നിവയാണ് പ്രധാനപ്പെട്ട താവോയിസ്റ്റ് കൃതികൾ. ലിയൂ ആനിനെ (ബി.സി.ഇ രണ്ടാം നൂറ്റാണ്ട്) പോലെയുള്ള പിൽക്കാല എഴുത്തുകാർ താവോയിസത്തെ കൺഫ്യൂഷ്യനിസവും നിയമവാദവുമായി സംയോജിപ്പിച്ചു.
സൈനിക ശാസ്ത്രത്തിന്റെ ക്ലാസിക് കൃതികളിൽ, സൺ റ്റ്സു എഴുതിയ ആർട്ട് ഓഫ് വാർ (ബിസി ആറാം നൂറ്റാണ്ട്) ഒരുപക്ഷേ ഫലപ്രദമായ അന്താരാഷ്ട്ര നയതന്ത്രത്തിനായുള്ള മാർഗ്ഗനിർദ്ദേശങ്ങൾ രൂപപ്പെടുത്തിയ ആദ്യത്തെ കൃതിയായിരിക്കാം. ജിങ്‌ലിംഗ് സോങ്‌യാവോ (ഏറ്റവും പ്രധാനപ്പെട്ട സൈനിക സാങ്കേതിക വിദ്യകളുടെ ശേഖരം, സി.ഇ. 1044), ഹൂലോങ്‌ജിംഗ് (ഫയർ ഡ്രാഗൺ മാനുവൽ, സി.ഇ. 14-ആം നൂറ്റാണ്ട്) എന്നിവ ഉൾപ്പെട്ട ചൈനീസ് സൈനിക കൃതികളിൽ ആദ്യത്തേതും ഇതാണ്.
ചരിത്രകൃതികൾ, നിഘണ്ടുക്കൾ, വിജ്ഞാനകോശങ്ങൾ
കോടതിവ്യവഹാരരേഖകൾ എഴുതിവെക്കുന്ന പതിവ് മുൻപുതന്നെ ഉണ്ടായിരുന്നുവെങ്കിലും ഷിജി എന്ന കൃതിയിലാണ് ഇത് ആധികാരികമായി രേഖപ്പടുത്തി വെയ്ക്കുന്ന പതിവ് തുടങ്ങിയത്. ഹാൻ സാമ്രാജ്യത്തിലെ കൊട്ടാരം ചരിത്രകാരനായ സി-മാ ചിയാൻ (145 BC – 90 BC) ആയിരുന്നു ഇതിന്റെ കർത്താവ്. ഈ കൃതിയാണ് പിന്നീട് വന്ന ചൈനീസ് ചരിത്രരചനാ സമ്പ്രദായത്തിന് അടിത്തറയിട്ടത്. സി മാ ചിയാനെ ഗ്രീക്ക് ചരിത്രകാരനായിരുന്ന ഹെറോഡോട്ടസുമായി താരതമ്യം ചെയ്യാറുണ്ട്. രണ്ടു പേരുടെയും രീതിശാസ്ത്രത്തിനും ചരിത്രരചനയുടെ ഉദ്ദേശ്ശത്തിനും ചില സമാനതകളുണ്ടായിരുന്നതു കൊണ്ടാണിത്. ചൈനയിലെ ആദ്യരാജവംശമായി കരുതപ്പെടുന്ന സിയ രാജവംശം മുതൽ സിമാ ചിയാന്റെ കാലത്ത് ജീവിച്ചിരുന്ന ഹാൻ രാജവംശത്തിലെ വൂ ചക്രവർത്തിയെ കുറിച്ചു വരെ അദ്ദേഹത്തിന്റെ ചരിത്രഗ്രന്ഥത്തിൽ പ്രദിപാതിച്ചിരുന്നു. കൃത്യമായ അടിത്തറയില്ലാത്ത ഊഹാപോഹങ്ങളും അദ്ദേഹം തന്റെ ചരിത്രരചനക്കായി സ്വീകരിച്ചിരുന്നു. നിലവിലുള്ള രാജവംശത്തിന്റെ ഭരണത്തെ ന്യായീകരിക്കാൻ ചരിത്രകൃതികൾ ഉപയോഗിച്ച ഔദ്യോഗിക രാജവംശ ചരിത്രകാരന്മാർക്ക് ഇത് പലപ്പോഴും ബുദ്ധിമുട്ടുകൾ സൃഷ്ടിച്ചിരുന്നു. പിന്നീട് വന്ന പല ചൈനീസ് ചരിത്രകാരന്മാരിലും സിമാ ചിയാന്റെ സ്വാധീനമുണ്ടായിരുന്നു. ഹാനിന്റെ പുസ്തകം എഴുതിയ ബാൻ ഗു (സി ഇ 32–92), ബാൻ ഷാവോ, സിമാ ഗ്വാങ് ((1019–1086 സിഇ) എന്നിവർ ഇവരിൽ ചിലരാണ്. മിങ് രാജവംശം (1368–1644) വരെയുള്ള ചൈനീസ് രാജവംശങ്ങളെ കുറിച്ചുള്ള ചരിത്രകൃതികളെയാണ് ഇരുപത്തിനാല് ചരിത്രങ്ങൾ എന്ന പേരിൽ അറിയപ്പെടുന്നത്. ചൈനയിലെ അവസാന രാജവംശമായ ക്വിങ് രാജവംശത്തെ (1644–1911) കുറിച്ചുള്ള ചരിത്രം ഇവയിലില്ല.
വലിയ വിജ്ഞാനകോശങ്ങളുടെ നിർമ്മാണവും ഈ കാലത്ത് ചൈനയിൽ നടന്നിരുന്നു. താങ് രാജവംശത്തിന്റെ കാലത്തു രചിച്ച യിവെൻ ലെയ്ജു ആണ് ഇതിലൊന്ന്. സി.ഇ 624ൽ ഔയാങ് സുൻ ആണ് ഇതിന്റെ രചന പൂർത്തീകരിച്ചത്. ലിങ്ഹു ദെഫെൻ, ചെൻ ഷുദാ എന്നിവരും ഈ പ്രവൃത്തിയിൽ അദ്ദേഹത്തെ സഹായിച്ചു. സോങ് രാജവംശത്തിന്റെ കാലഘട്ടത്തിലാണ് സോങിന്റെ നാല് മഹദ്ഗ്രന്ഥങ്ങൾ പുറത്തിറങ്ങിയത്. ലീ ഫാങ് തുടങ്ങിവെച്ച ഇതിന്റെ രചന പൂർത്തിയാക്കിയത് സെഫു യ്വാൻഗൂയി ആയിരുന്നു. ഈ വിജ്ഞാനകോശം വളരെയേറെ വിവരങ്ങളാൽ സമ്പന്നമായിരുന്നു.തായ്പിങ് ഗ്വാങ്ജി (978), തായ്പിങ് യുലാൻ (983), വെന്യുവാൻ യിങ്ഹ്വാ (986), സെഫു യ്വാൻഗൂയി (1013) എന്നിവയാണ് ഈ വിജ്ഞാനകോശത്തിന്റെ നാലു ഭാഗങ്ങൾ. ചൈനയിലെ ഏറ്റവും വലിയ വിജ്ഞാനകോശങ്ങളിൽ ഒന്നായിരുന്നു ഇത്. ലക്ഷക്കണക്കിന് ചൈനീസ് അക്ഷരങ്ങൾ ആണ് ഇതിൽ എഴുതിച്ചേർത്തിരിക്കുന്നത്. ഈ നാലു ഗ്രന്ഥങ്ങളും ചേർത്തുവെച്ചാൽ 1408ൽ പ്രസിദ്ധീകരിച്ച യോങ്ഗ്ൾ വിജ്ഞാനകോശത്തോളം വരും. ഇതിൽ അഞ്ചു കോടി ചൈനീസ് അക്ഷരങ്ങളാണ് അടങ്ങിയിരിക്കുന്നത്. ഇവയെക്കാൾ വലിയതായിരുന്നു ക്വിങ് രാജവംശത്തിന്റെ കാലത്ത് പ്രസിദ്ധീകരിച്ച ഗുജിൻ തുഷു ജിചെങ് (1726) എന്ന വിജ്ഞാനകോശം. ഇതിൽ എട്ടു ലക്ഷം പേജുകളും പത്തു കോടി ചൈനീസ് അക്ഷരങ്ങളും ഉണ്ടായിരുന്നു. മാറ്റിവെക്കാവുന്ന ലോഹഅച്ചുകൾ ഉപയോഗിക്കുന്ന സാങ്കേതികവിദ്യ ഉപയോഗിച്ചാണ് അന്ന് ഇതിന്റെ 60 കോപ്പികൾ അച്ചടിച്ചത്. മറ്റു പ്രധാന ചൈനീസ് വിജ്ഞാനകോശങ്ങൾ ഒരു ബഹുമുഖപ്രതിഭയായിരുന്ന ഷെൻ കുവോ‌‌‌‌‌‌യുടെ (1031–1095) ഡ്രീം പൂൾ ലേഖനങ്ങൾ, കാർഷികവിദഗ്ദ്ധനും കണ്ടുപിടിത്തക്കാരനുമായ വാങ് സെനിന്റെ (1290–1333) നോങ്ഷു, ചൈനീസ് ശാസ്ത്രജ്ഞനായിരുന്ന സോങ് യിങ്ഷിങിന്റെ (1587–1666) ടിയാൻഗോങ് കൈവു എന്നിവയാണ്.
അവലംബം
വർഗ്ഗം:ചൈനീസ് സാഹിത്യം
കരിവാലൻ പുൽക്കുരുവി
കരിവാലൻ പുൽക്കുരുവിയുടെ   ആംഗലത്തിലെ പേര്  Pallas's Grasshopper Warbler എന്നാണ്. ശാസ്ത്രീയ നാമം Locustella certhiola എന്നതാണ്. പീറ്റർ സൈമൺ പല്ലാസ് എന്ന ജർമ്മൻ ജന്തുശാസ്ത്രജ്ഞന്റെ പേരിനോട് ചെർന്നാണ് ഈ പക്ഷിയുടെ പേര്.
വിതരണം
കിഴക്കൻ ഏഷ്യയിലാണ് കാണാപ്പെടുന്നത്. തണുപ്പുകാലത്ത് ഇന്ത്യ മുതൽ കിഴക്ക് ഇന്തോനേഷ്യ വരെയുള്ള ഭാഗത്തേക്ക് ദേശാടാനം നടത്തുന്നു. വെള്ളത്തിനോട് അടുത്തുള്ള പുല്പ്രദേശങ്ങളിലൊ തിങ്ങിനിറഞ്ഞ പച്ചപ്പുള്ളിടത്തൊ ഇവയെ സാധാരണ കാണുന്നത്. നിലത്ത് പുല്ലികൾക്കിടയിലാണ് കൂടുണ്ടാക്കുന്നത്. 4-7 മുട്ടകളിടും.
വരകളുള്ള തവിട്ടു നിറത്തിലുള്ള പുറകുവശം, വെള്ള കലർന്ന വരകളില്ലാത്ത വാലൊഴികെയുള്ള അടിവശം. പുവ്വനും പിടയും കാഴ്ചയ്ക്ക് ഒരേ പോലെയാണ്. ഇവയെ കാണുക എളുപ്പമല്ല. എപ്പോഴും ചെടികൾക്കൂള്ളിലായിരിക്കും.
ഭക്ഷണം
പ്രാണികളാണ് പ്രധാന ഭക്ഷണം.
അവലംബം
വർഗ്ഗം:കേരളത്തിലെ പക്ഷികൾ
അസ്ത്ര
ഇന്ത്യയുടെ, ആകാശത്തുനിന്ന് ആകാശത്തേക്കു തൊടുക്കാവുന്ന ശബ്ദാതിവേഗ മിസൈലാണ് 'അസ്ത്ര'. ഇന്ത്യയുടെ പ്രതിരോധ ഗവേഷണ സംഘടന (ഡി.ആർ.ഡി.ഒ.) വികസിപ്പിച്ചുവരുന്ന മിസൈലിന്റെ ഇടക്കാല പരീക്ഷണം 2012 ഡിസംബറിൽ നടന്നു. ഒഡീഷയിലെ ബാലസോറിനടുത്തുള്ള ചന്ദിപ്പുരിലെ ഇന്റഗ്രേറ്റഡ് ടെസ്റ്റ് റേഞ്ചിൽ വെള്ളിയാഴ്ച ഉച്ചയ്ക്ക് ഒന്നരയോടെയായിരുന്നു പരീക്ഷണം. പൈലറ്റില്ലാ വിമാനമായ 'ലക്ഷ്യ'യുടെ പിന്തുണയോടെ പറന്ന വസ്തുവിനെ പരീക്ഷണമിസൈൽ ഇടിച്ചുതകർത്തു.
സവിശേഷതകൾ
ശബ്ദാതിവേഗ ലക്ഷ്യങ്ങളെ തകർക്കാൻ ശേഷിയുള്ള ഈ മിസൈലിന് 3.8 മീറ്റർ നീളവും 178 മില്ലിമീറ്റർ വ്യാസവും 160 കിലോഗ്രാം ഭാരവുമുണ്ട്. 15 കിലോ ആണവേതര ആയുധം ഘടിപ്പിക്കാൻ കഴിയുന്ന മിസൈൽ ഏതു യുദ്ധവിമാനത്തിൽനിന്നും പ്രയോഗിക്കാനാവും. ഏത് പോർ വിമാനത്തിലും ഇത് ഉപയോഗിക്കാം. തുടക്കത്തിൽ സുഖോയ് 30 എംകെഐ വിമാനത്തിൽ ഘടിപ്പിക്കാൻ ലക്ഷ്യമിട്ടാണ് വികസിപ്പിച്ചതെങ്കിലും മിറാഷ്-2000, മിഗ്-29, ജാഗ്വാർ, തേജസ് വിമാനങ്ങളിലും ഉപയോഗിക്കാം. ഭാവിയുടെ മിസൈൽ എന്നാണ് ഡിആർഡിഒ അധികൃതർ അസ്ത്രയെ വിശേഷിപ്പിക്കുന്നത്. മിസൈൽ വേധ മിസൈലായും സൂപ്പർസോണിക് മിസൈലായും ഇത് ഭാവിയിൽ ഉപയോഗിക്കാം.
പുറം കണ്ണികൾ
വർഗ്ഗം:ഇന്ത്യ വികസിപ്പിച്ചെടുത്ത മിസൈലുകൾ
എം.ആർ. ശ്രീനിവാസൻ
ഇന്ത്യൻ ന്യൂക്ലിയർ സയന്റിസ്റ്റും മെക്കാനിക്കൽ എഞ്ചിനീയറുമാണ് മാലൂർ രാമസാമി ശ്രീനിവാസൻ (ജനനം: 5 ജനുവരി 1930),. ഇന്ത്യയുടെ ആണവോർജ്ജ പദ്ധതിയുടെ വികസനത്തിലും പിഎച്ച്ഡബ്ല്യുആറിന്റെ വികസനത്തിലും അദ്ദേഹം പ്രധാന പങ്ക് വഹിച്ചു. 2015ൽ പത്മവിഭുഷൺ അവാർഡ് ലഭിച്ചു.
ആദ്യകാല ജീവിതവും വിദ്യാഭ്യാസവും
8 സഹോദരങ്ങളിൽ മൂന്നാമനായ ശ്രീനിവാസൻ 1930 ൽ ബാംഗ്ലൂരിൽ ജനിച്ചു. മൈസൂരിലെ സയൻസ് സ്ട്രീമിലെ ഇന്റർമീഡിയറ്റ് കോളേജിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം അവിടെ സംസ്കൃതവും ഇംഗ്ലീഷും പഠനത്തിനുള്ള ഭാഷയായി തിരഞ്ഞെടുത്തു. ഭൗതികശാസ്ത്രംവലിയ ഇഷ്ടമായിരുന്നെങ്കിലും  ആ വർഷം  സർ എം. വിശ്വേശ്വരയ്യ പുതുതായി ആരംഭിച്ച എഞ്ചിനീയറിംഗ് കോളേജിൽ (നിലവിൽ യുവിസിഇ ) ചേർന്നു. 1950 ൽ മെക്കാനിക്കൽ എഞ്ചിനീയറിംഗിൽ ബിരുദം നേടി. പിന്നീട് 1952 ൽ ബിരുദാനന്തര ബിരുദം പൂർത്തിയാക്കിയ അദ്ദേഹം 1954 ൽ കാനഡയിലെ മോൺ‌ട്രിയാലിലെ മക്ഗിൽ സർവകലാശാലയിൽ നിന്ന് ഡോക്ടർ ഓഫ് ഫിലോസഫി ബിരുദം നേടി. ഗ്യാസ് ടർബൈൻ സാങ്കേതികവിദ്യയായിരുന്നു അദ്ദേഹത്തിന്റെ സ്പെഷ്യലൈസേഷൻ മേഖല.
കരിയർ
ഡോ. ശ്രീനിവാസൻ 1955 സെപ്റ്റംബറിൽ ആണവോർജ്ജ വകുപ്പിൽ ചേർന്നു. ഇന്ത്യയിലെ ആദ്യത്തെ ആണവ ഗവേഷണ റിയാക്ടറായ അപ്‌സരയുടെ നിർമ്മാണത്തിൽ ഡോ. ഹോമി ഭാഭയുമായി അദ്ദേഹം പ്രവർത്തിച്ചു. ഇത് 1956 ഓഗസ്റ്റിൽ നിർണായകമായി. 1959 ഓഗസ്റ്റിൽ ഡോ. ശ്രീനിവാസനെ ഇന്ത്യയിലെ ആദ്യത്തെ ആറ്റോമിക് സ്റ്റേഷന്റെ നിർമ്മാണത്തിൽ പ്രിൻസിപ്പൽ പ്രോജക്ട് എഞ്ചിനീയറായി നിയമിച്ചു. ഇതിനെത്തുടർന്ന് 1967 ൽ ഡോ. മദ്രാസ് ആറ്റോമിക് പവർ സ്റ്റേഷനിൽ ചീഫ് പ്രോജക്ട് എഞ്ചിനീയറായി ശ്രീനിവാസനെ നിയമിച്ചു.
1974-ൽ, ഡോ ശ്രീനിവാസൻ ഡയറക്ടർ, പവർ പ്രൊജക്ട് എഞ്ചിനീയറിംഗ് ഡിവിഷൻ, നിയമിതനായി ഡേ പിന്നീട് ചെയർമാൻ, ന്യൂക്ലിയർ പവർ ബോർഡ്, ഡേ 1984 ൽ. ഈ ശേഷിയിൽ, രാജ്യത്തെ എല്ലാ ആണവോർജ്ജ പദ്ധതികളുടെയും ആസൂത്രണം, നിർവ്വഹണം, പ്രവർത്തനം എന്നിവയുടെ ചുമതല അദ്ദേഹം വഹിച്ചിരുന്നു.
1987-ൽ അദ്ദേഹം ആണവോർജ്ജ കമ്മീഷൻ ചെയർമാനായി നിയമിതനായി. ഇന്ത്യൻ ആണവ എല്ലാ തലങ്ങളിലുള്ള ഉത്തരവാദിത്തം ഉള്ള ആണവോർജ വകുപ്പ്.സെക്രട്ടറി,യുമായി. ന്യൂക്ലിയർ പവർ കോർപ്പറേഷൻ ഓഫ് ഇന്ത്യ ഡോ. ശ്രീനിവാസൻ സ്ഥാപക-ചെയർമാനായി 1987 സെപ്റ്റംബറിൽ രൂപീകരിച്ചു,. മൊത്തം 18 ആണവോർജ്ജ യൂണിറ്റുകളുടെ ചുമതല അദ്ദേഹം വഹിച്ചിട്ടുണ്ട്, അതിൽ ഏഴ് പ്രവർത്തിക്കുന്നു, ഏഴ് നിർമ്മാണ ഘട്ടത്തിലാണ്, നാലെണ്ണം ഇപ്പോഴും ആസൂത്രണ ഘട്ടത്തിലാണ്.
സ്വകാര്യ ജീവിതം
ഡോ. ശ്രീനിവാസൻ ശ്രീമതിയെ വിവാഹം കഴിച്ചു. ഗീത ശ്രീനിവാസൻ. ശ്രീമതി. പ്രകൃതി സംരക്ഷണ പ്രവർത്തകനും വന്യജീവി പ്രവർത്തകനുമായ ശ്രീനിവാസൻ, il ട്ടിയിലെ നീൽഗിരിസ് വൈൽഡ് ലൈഫ് & എൻവയോൺമെന്റ് അസോസിയേഷൻ പ്രസിഡന്റാണ്. സി പി രാമസ്വാമി അയ്യറിന്റെ കൊച്ചുമകളുമാണ്. ദമ്പതികൾക്ക് രണ്ട് മക്കളുണ്ട്, നിലവിൽ ഫിൻ‌ലാൻഡിലെ ഹെൽ‌സിങ്കിയിൽ താമസിക്കുന്ന ശ്രീ. രഘുവീർ ശ്രീനിവാസൻ, നിലവിൽ ഇന്ത്യയിലെ ബാംഗ്ലൂരിൽ താമസിക്കുന്ന ഡോ. ശരദ ശ്രീനിവാസൻ.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1930-ൽ ജനിച്ചവർ വർഗ്ഗം:ഇന്ത്യയുടെ ആണവചരിത്രം വർഗ്ഗം:പത്മവിഭൂഷൺ പുരസ്കാരം ലഭിച്ചവർ
പി.ജെ. തോമസ് (രാഷ്ട്രീയപ്രവർത്തകൻ)
നാല്(1970), അഞ്ച്(1977) നിയമസഭകളിൽ കോന്നി മണ്ഡലത്തെ പ്രതിനിധീകരിച്ചിരുന്ന പത്തനംതിട്ട ജില്ലയിൽ നിന്നുള്ള പ്രമുഖ കോൺഗ്രസ് നേതാവായിരുന്നു ''' പി.ജെ. തോമസ് (1925-2022) '''2022 മാർച്ച് 20ന് നിര്യാതനായി.
ജീവിതരേഖ
പ്രധാന പദവികളിൽ
മരണം
2022 മാർച്ച് 20ന് നിര്യാതനായി
അവലംബം
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:നാലാം കേരള നിയമസഭാംഗങ്ങൾ വർഗ്ഗം:അഞ്ചാം കേരള നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
പാതിരാപ്പാട്ട്
മൂവിക്രാഫ്റ്റിനു വേണ്ടി എൻ. പ്രാകാശ് സംവിധാനം ചെയ്തു നിർമിച്ച മലയാളചലച്ചിത്രമാണ് പാതിരാപ്പാട്ട്. തിരുമേനി പിക്ചേഴ്സ് വിതരണം ചെയ്ത പ്രസ്തുത ചിത്രം 1967 ഡിസംബർ 22-ന് കേരളത്തിൽ പ്രദർശനം ആരംഭിച്ചു.
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ
പിസ്കസെക്ക്സ് അടയാളം
വൈദ്യശാസ്ത്രത്തിൽ, പിസ്കസെക്ക്സ് അടയാളം ഗർഭത്തിൻ്റെ സൂചനയാണ്. എന്നിരുന്നാലും, ഈ അടയാളം ആദ്യകാല ഗർഭധാരണത്തിന്റെ മറ്റ് അടയാളങ്ങൾക്കൊപ്പം ഗർഭധാരണത്തിനുള്ള ഒരു വ്യക്തമായ സംഭാവ്യതയായിരിക്കാം അല്ലെങ്കിൽ അല്ലായിരിക്കാം. ഗൂഡൽ, ഹെഗർ, വോൺ ബ്രൗൺ ഫെർൺവാൾഡ്, ഹാർട്ട്മാൻ സൈൻ, ചാഡ്‌വിക്ക് എന്നിവ ആദ്യകാല ഗർഭത്തിൻ്റെ മറ്റ് ലക്ഷണങ്ങളിൽ ഉൾപ്പെടുന്നു.
സൈഗോട്ട്സ് ഇംപ്ലാന്റേഷൻ എക്സെൻട്രിക് ആയതിനാൽ, പിസ്കസെക്സ് അടയാളം എന്നറിയപ്പെടുന്ന അയാളത്തിൽ ഗർഭത്തിൻറെ തുടക്കത്തിൽ ഗർഭാശയത്തിൻ്റെ വളർച്ച അസമമാണ്.
പ്രത്യേകമായി, പിസ്കസെക്സ് അടയാളം സ്പഷ്ടമായ ലാറ്ററൽ ബൾജ് അല്ലെങ്കിൽ ഗർഭപാത്രത്തിന്റെ ട്യൂബ് ഗർഭപാത്രവുമായി സന്ധിക്കുന്ന സ്ഥലങ്ങളിലൊന്നിന്റെ മൃദുലത ശ്രദ്ധിക്കുന്നു. ഗർഭാവസ്ഥയുടെ ഏഴാം മുതൽ എട്ടാം ആഴ്ച വരെ പിസ്കസെക്സ് അടയാളം ശ്രദ്ധിക്കാവുന്നതാണ്. ഗർഭിണിയല്ലാത്തവരിൽ ഗർഭപാത്രം പൈറിഫോം ആകൃതിയിലാണ്. ഗർഭാവസ്ഥ 12 ആഴ്ചയാകുമ്പോൾ അത് ഗോളാകൃതിയിലാകുന്നു. ലാറ്ററൽ ഇംപ്ലാന്റേഷനിൽ, ഗർഭാശയത്തിൻ്റെ അസമമായ വർദ്ധനവ് ഉണ്ട്. ഇംപ്ലാന്റേഷൻ നടന്ന ഗർഭാശയത്തിൻ്റെ ഒരു പകുതി ഉറച്ചതും മറ്റേ പകുതി മൃദുവായതുമാണ്. ഇത് പിസ്കസെക്സ് അടയാളം എന്നറിയപ്പെടുന്നു. ലുഡ്വിഗ് പിസ്കസെക്കിന്റെ പേരിലാണ് ഈ അടയാളം അറിയപ്പെടുന്നത്.
അവലംബം
വർഗ്ഗം:ഒബ്സ്റ്റട്രിക്ക്സ് വർഗ്ഗം:മെഡിക്കൽ അടയാളങ്ങൾ
സുങ്കുസ്
സോറിസിഡേ കുടുംബത്തിലെ നച്ചെലികളുടെ ഒരു ജനുസ് ആണ് സുങ്കുസ് (Suncus).
കപ്പേള (ചലച്ചിത്രം)
രണ്ടായിരത്തി ഇരുപതിൽ പുറത്തിറങ്ങിയ ഒരു മലയാള ചലച്ചിത്രമാണ് കപ്പേള. മുഹമ്മദ് മുസ്തഫ രചനയും സംവിധാനവും നിർവഹിച്ച ചിത്രത്തിൽ അന്ന ബെൻ, റോഷൻ മാത്യു, ശ്രീനാഥ് ഭാസി എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. 2020 മാർച്ച് 7 നു തീയേറ്ററുകളിൽ പ്രദർശനം ആരംഭിച്ചുവെങ്കിലും കോവിഡ് പ്രശ്നങ്ങൾ കാരണം ഒരാഴ്ചക്കു ശേഷം പ്രദർശനം നിർത്തി വെച്ചു. പിന്നീട് 2020 ജൂൺ 22നു നെറ്റ്ഫ്ലിക്സ് വഴി പ്രദർശനം ആരംഭിച്ചു.
കഥാംശം
വയനാട്ടിലെ മലമ്പ്രദേശത്ത് താമസിക്കുന്ന ജെസി, മിസ്സ് കാൾ വഴി വിഷ്ണുവിനെ പരിചയപ്പെടുന്നു. അവന്റെ സഹോദരിമാരുമായും സംസാരിക്കുന്നു. ആ സൗഹൃദം പ്രണയത്തിലെത്തുന്നു, ഇതിനിടയിൽ കവലയിൽ തുണിക്കട നടത്തുന്ന ബെന്നി അവളെ തന്റെ ബെന്നി റ്റെക്സ്റ്റൈൽസിന്റെ മോഡലാക്കുന്നു. അവന്റെ താത്പര്യപ്രകാരം വിവാഹം ആലോചിക്കുന്നു. അസ്വസ്ഥതയിലാണ്ട ജസ്സി വിഷ്ണുവിനെ ഒന്ന് കാണാനായി കോഴിക്കോട്ടങ്ങാടിയിലെത്തുന്നു. അവിടെ യെത്തിയ വിഷ്ണുവിന് അവിടെ നടന്ന തർക്കത്തിനിടയിൽ മൊബൈൽ നഷ്ടപ്പെടുന്നു. സ്ഥലത്തുണ്ടായിരുന്ന റോയിയുടെ കൈകളിൽ ഈ മൊബൈൽ എത്തുന്നു. ഒരുവിധം കണ്ടക്ടറെ കണ്ട് വിഷ്ണു ജെസിയുടെ അരികിലെത്തുന്നു. ഒരു വശപ്പിശക് തോന്നിയ റോയ് ഇവരെ പിന്തുടരുകയും അത് ഒരു അടിപിടിയിൽ കലാശിക്കുകയും ചെയ്യുന്നു. ജെസി വീണ് ചളിപറ്റുന്നു. വേഷം മാറാനായി അവർ ഒരു ലോഡ്ജിലെത്തുന്നു. ചുമട്ടുകാരനായ മുസ്തഫയുടെ സഹായത്തിൽ റൊയി അവരെ തിരഞ്ഞ് എത്തുന്നു. ഇതിനിടയിൽ ജസ്സി വിഷ്ണുവിന്റെ തനിനിറം മനസ്സിലാക്കുന്നു. റോയി യുടെ സഹായത്തിൽ അവൾ നാട്ടിൽ തിരിച്ചെത്തുന്നു.
==താരനിര ==
പുറംകണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ചലച്ചിത്രങ്ങൾ
മുക്കുവന്റെ ഉൾക്കടൽ
ഇന്ത്യയിലെ ചെന്നൈയിൽ ബേ ഓഫ് ബംഗാൾ തീരത്തിനു സമീപം സ്ഥിതിചെയ്യുന്ന ആഡംബര ബീച്ച് റിസോർട്ടാണ് മുക്കുവന്റെ ഉൾക്കടൽ എന്ന പേരിൽ പ്രസിദ്ധമായ വിവാന്ത ബൈ താജ് – മുക്കുവന്റെ ഉൾക്കടൽ റിസോർട്ട്. താജ് ഹോട്ടൽസ്‌, റിസോർട്ട്സ് ആൻഡ്‌ പാലസസ് ഗ്രൂപ്പിൻറെ ഭാഗമായ ഈ റിസോർട്ടിനെ വിനോദ / റിസോർട്ട് ഹോട്ടൽ വിഭാഗത്തിലാണ് പെടുത്തിയിട്ടുള്ളത്‌. ഇന്ത്യൻ സർക്കാരിൻറെ ടൂറിസം മന്ത്രാലയം ഫൈവ് സ്റ്റാർ ഡീലക്സ് റിസോർട്ട് എന്ന വിഭാഗത്തിലാണ് ഫിഷർമാൻസ് കോവിനെ ഉൾപ്പെടുത്തിയിരിക്കുന്നത്. പതിനെട്ടാം നൂറ്റാണ്ടിൽ നിർമിതമായ ഡച്ച് കൊട്ടാരത്തിൻറെ അവശിഷ്ട്ടങ്ങളിൽ നിന്നും പുതുക്കിപണിതതാണ് താജ് ഗ്രൂപ്പിൻറെ സഹോദര സ്ഥാപനമായ കോവ്ലോങ്ങ്‌ ബീച്ച് ഹോട്ടൽസ്‌ ലിമിറ്റഡിൻറെ ഉടമസ്ഥതയിലുള്ള മുക്കുവന്റെ ഉൾക്കടൽ ബീച്ച് റിസോർട്ട്.
ചരിത്രം
പതിനെട്ടാം നൂറ്റാണ്ടിൽ ബേ ഓഫ് ബംഗാൾ തീരത്തെത്തിയ ഡച്ചുകാർ തീരത്ത് ഗംഭീരമായ ഒരു കോട്ട പണിതു. എന്നാൽ ആർക്കോട്ട് നവാബ് ഡച്ചുകാരെ ആക്രമിക്കുകയും അവരെ അവിടെനിന്നു ഓടിക്കുകയും ചെയ്തു. ഫ്രഞ്ചുകാർ നവാബിനെ കീഴ്പ്പെടുത്തി. ഇന്ത്യയ്ക്ക് സാന്ത്വന്ത്ര്യം ലഭിക്കുന്നത് വരെ ഫ്രഞ്ചുകാരെ പരാജയപ്പെടുത്തിയ ബ്രിട്ടീഷുകാരുടെ കൈവശമായിരുന്നു ഈ കോട്ട. ഈ കോട്ടയുടെ അവശിഷ്ട്ടങ്ങളിൽനിന്നാണ് മുക്കുവന്റെ ഉൾക്കടൽ ഹോട്ടൽ നിർമിച്ചിരിക്കുന്നത്. 1974-ലാണ് ഹോട്ടൽ പ്രവർത്തനം ആരംഭിച്ചത്. 1996-ൽ ഇന്ത്യൻ ഹോട്ടൽസ് കമ്പനിയായ താജ് ഹോട്ടൽസ് കോവ്ലോങ്ങ്‌ ബീച്ച് ഹോട്ടൽ (ഇന്ത്യ) ലിമിറ്റഡുമായി ടെക്നിക്കൽ അസിസ്റ്റൺസ് ധാരണയായി.
സെപ്റ്റംബർ 2010-ൽ ഹോട്ടലിൻറെ പേര് വിവാന്ത ബൈ താജ് – മുക്കുവന്റെ ഉൾക്കടൽ, ചെന്നൈ എന്നാക്കിമാറ്റി.
സ്ഥാനം
പൈതൃക ഗ്രാമമായ ദക്ഷിണ ചിത്ര (ഏകദേശം 3 കിലോമീറ്റർ), എംജിഎം ഡിസീ വേൾഡ്, മായജാൽ സ്പോർട്സ് കോമ്പ്ലെക്സ്, ദി മദ്രാസ്‌ ക്രോകോഡൈൽ ബാങ്ക് ട്രസ്റ്റ് എന്നിവ ഹോട്ടലിനു സമീപമാണ്.
ചെന്നൈ എയർപോർട്ടിൽനിന്നും വിവാന്ത ബൈ താജ് – ഫിഷർമാൻസ് കോവിലേക്കുള്ള ദൂരം: ഏകദേശം 16 കിലോമീറ്റർ
ചെന്നൈ റെയിൽവേ സ്റ്റേഷനിൽനിന്നും വിവാന്ത ബൈ താജ് – ഫിഷർമാൻസ് കോവിലേക്കുള്ള ദൂരം: ഏകദേശം 7 കിലോമീറ്റർ
സൗകര്യങ്ങൾ
വളരെ മികച്ച സൗകര്യങ്ങൾ മുക്കുവന്റെ ഉൾക്കടൽ ബീച്ച് റിസോർട്ടിൽ ലഭ്യമാണ്.
അവലംബം
വർഗ്ഗം:ചെന്നൈ വർഗ്ഗം:ഇന്ത്യയിലെ കെട്ടിടങ്ങളും നിർമ്മിതികളും
രാജ്ഭവൻ, തിരുവനന്തപുരം
കേരള ഗവർണറുടെ ഔദ്യോഗിക വസതിയാണ് രാജ്ഭവൻ ( പരിഭാഷ : കിംഗ്സ് ഹൗസ് ). കേരളത്തിലെ തലസ്ഥാന നഗരമായ തിരുവനന്തപുരത്താണ് ഇത് സ്ഥിതി ചെയ്യുന്നത്. 1829-ൽ തിരുവിതാംകൂർ ഗവൺമെന്റ് അതിഥിയുടെ പാലസ് ഗസ്റ്റ് ഹൗസായി പണികഴിപ്പിച്ച ഈ പൈതൃക നിർമിതിയിൽ, ഇന്നത്തെ കേരള ഗവർണർ ആരിഫ് മുഹമ്മദ് ഖാൻ ആതിഥേയത്വം വഹിക്കുന്നു.
ചരിത്രം
1957-ൽ കേരളം രൂപീകരിക്കുമ്പോൾ, എറണാകുളത്തെ ബോൾഗാട്ടി കൊട്ടാരം, മൂന്നാറിലെ ദേവികുളം കൊട്ടാരം (തിരുവിതാംകൂർ മഹാരാജാസിന്റെ വേനൽക്കാല കൊട്ടാരം), തിരുവനന്തപുരം രാജ്ഭവൻ എന്നിങ്ങനെ മൂന്ന് രാജ്ഭവൻ ഉണ്ടായിരുന്നു. എന്നിരുന്നാലും, ബോൾഗാട്ടി പാലസ് പൈതൃക ഹോട്ടലായും, ദേവികുളം പാലസ് ഗവൺമെന്റ് ഗസ്റ്റ് ഹൗസായും മാറ്റി. മുൻ രണ്ട് രാജ്ഭവനുകൾ ഇല്ലാതാക്കാൻ കേരള സർക്കാർ പിന്നീട് തീരുമാനിച്ചു.
കോംപ്ലക്സും കെട്ടിടവും
കേരളീയ പരമ്പരാഗത ശൈലിയിൽ നിർമ്മിച്ച രാജ്ഭവന്റെ പ്രധാന കെട്ടിടത്തിന് ചില വാസ്തുവിദ്യാ സവിശേഷതകളുണ്ട്. കാറ്റുള്ള കുന്നിൻ മുകളിൽ നിർമ്മിച്ചിരിക്കുന്ന ഇതിന് ചുറ്റും പരന്നുകിടക്കുന്ന പുൽമേടുകൾ, വെൽവെറ്റ് പുൽത്തകിടികൾ, ആന്തൂറിയം, ഓർക്കിഡ് തുടങ്ങിയ നിരവധി ഇനങ്ങളുള്ള ഹരിതഗൃഹങ്ങൾ ഉണ്ട്. പ്രധാന പുൽത്തകിടിയുടെ മധ്യഭാഗത്ത് ഗവർണറുടെ ഓഫീസ് മുറിക്ക് അഭിമുഖമായി മനോഹരമായ ഒരു ജലധാരയും ഉണ്ട്.
3 പ്രധാന കെട്ടിടങ്ങളുണ്ട്. പ്രധാന കെട്ടിടം ഏറ്റവും പഴക്കമേറിയതും പൈതൃക സമുച്ചയവുമാണ്. 22,000 ചതുരശ്ര അടി വിസ്തീർണ്ണമുള്ള പ്രധാന ഘടനയിൽ 3 വലിയ ഹാളുകൾ, ഒരു സ്റ്റേറ്റ് ബാങ്ക്വറ്റ് ഹാൾ, കോൺഫറൻസ് ഹാൾ, ഗവർണറുടെ ഓഫീസ്, ഗവർണറുടെ സെക്രട്ടേറിയറ്റ്, ഡിപ്പാർട്ട്മെന്റ് ഓഫീസുകൾ, കോൺഫറൻസ് റൂം, ഒരു വലിയ ലൈബ്രറി എന്നിവയുണ്ട്. ഈസ്റ്റ് വിംഗിൽ ഗവർണറുടെ സ്വകാര്യ വസതിയിൽ 18 സ്യൂട്ടുകളും സ്വകാര്യ ഡൈനിംഗ് റൂമും അടുക്കളയും കൂടാതെ പേഴ്‌സണൽ സ്റ്റാഫിന് മുറികളും ഉണ്ട്. വെസ്റ്റ് വിംഗിൽ ചീഫ് ഓഫീസർമാരുടെ വസതികൾ, അതിഥി മുറികൾ, ഒരു മിനി മ്യൂസിയം എന്നിവയുണ്ട്. വെസ്റ്റ് വിങ്ങിൽ സ്ഥിതി ചെയ്യുന്ന ചിത്ര തിരുനാൾ ഹാൾ എല്ലാ സംസ്ഥാന ചടങ്ങുകൾക്കും ഉപയോഗിക്കുന്നു. രാജ്ഭവനിൽ പുതുവത്സരാഘോഷങ്ങളും ഓണം, പൊങ്കൽ, തുടങ്ങിയ ആഘോഷങ്ങളും നടക്കുന്ന വെസ്റ്റ് വിംഗിൽ ഒരു ബോൾ റൂം നിലവിലുണ്ട്.
രാജ്ഭവൻ ലൈബ്രറി
ഇന്ത്യയിലെ മറ്റ് രാജ്ഭവനുകളിൽ നിന്ന് ഏറ്റവും വലിയ സ്വകാര്യ പുസ്തകശേഖരങ്ങളിലൊന്നാണ് കേരള രാജ്ഭവനുള്ളത്. രസകരമായ വിഷയങ്ങളിലുള്ള ആറായിരത്തോളം പുസ്തകങ്ങളുടെ നല്ലൊരു ലൈബ്രറി രാജ്ഭവനിലുണ്ട്. പബ്ലിക് റിലേഷൻസ് വിഭാഗത്തിനാണ് ലൈബ്രറിയുടെ ചുമതല. പുസ്തകങ്ങൾ സൂചികയിലാക്കി അലമാരയിൽ ഭംഗിയായി പ്രദർശിപ്പിച്ചിരിക്കുന്നു.
ബാഹ്യഭാഗങ്ങൾ
3.24 ഹെക്ടർ വിസ്തൃതിയുള്ള രാജ്ഭവൻ ഗാർഡൻസ് സന്ദർശകരെ ആകർഷിക്കുന്ന കേന്ദ്രമാണ്. വെട്ടിമാറ്റിയ പുല്ല് പുൽത്തകിടിക്ക് പച്ച പരവതാനി വിരിച്ചു, കൃത്രിമ വെള്ളച്ചാട്ടം, മൂന്ന് ഹരിതഗൃഹങ്ങൾ എന്നിവ പൂന്തോട്ടത്തിന്റെ മനോഹാരിത വർദ്ധിപ്പിക്കുന്നു. ഡെൻഡ്രോബിയം, അരണ്ട, കാറ്റ്‌ലിയ, അരാക്‌നിസ്, മൊയ്‌കാര, വാണ്ട, ഡോവ് ഓർക്കിഡ് എന്നിവ ഇതിനെ മനോഹരമാക്കുന്നു. റോസ്, ബിഗോണിയ എന്നിവയുടെ നല്ല ശേഖരവും അവിടെയുണ്ട്. തമിഴ്‌നാട്ടിലെ ശുചീന്ദ്രത്തിനടുത്തുള്ള മയിലാടിയിൽ നിന്ന് കൊണ്ടുവന്ന് ഉചിതമായ സ്ഥലങ്ങളിൽ സ്ഥാപിച്ചിരിക്കുന്ന മനോഹരമായ പ്രതിമകൾ കേരള രാജ്ഭവൻ ഗാർഡന്റെ മനോഹാരിത വർദ്ധിപ്പിക്കുന്നു. ചിൽഡ്രൻസ് പാർക്ക്, ടെന്നീസ് കോർട്ട്, ഷട്ടിൽ കോർട്ട് എന്നിവയ്ക്ക് പുറമെ രാജകീയ ശൈലിയിൽ നിർമ്മിച്ച ആകർഷകമായ രണ്ട് ബാൻഡ് സ്റ്റാൻഡുകളും ഇവിടെയുണ്ട്. സ്വാതന്ത്ര്യദിനത്തിലും റിപ്പബ്ലിക് ദിനങ്ങളിലും പുൽത്തകിടിയിൽ വാർഷിക അറ്റ് ഹോം ചടങ്ങുകൾ നടക്കുന്നു.
മറ്റ് ഘടനകൾ
കേരള രാജ്ഭവനിലെ ഓഫീസർമാർക്കും ജീവനക്കാർക്കുമുള്ള 71 ക്വാർട്ടേഴ്‌സ് (എഡിസിയുടെ ക്വാർട്ടേഴ്‌സ് രാജ്ഭവൻ - കവടിയാർ റോഡിലാണ് സ്ഥിതി ചെയ്യുന്നത്), രാജ്ഭവൻ ഡിസ്പെൻസറി, ഇലക്ട്രിക്കൽ വിംഗിന്റെ ഓഫീസ്, രാജ്ഭവൻ എംപ്ലോയീസ് കോ-ഓപ്പറേറ്റീവ് സൊസൈറ്റി എന്നിവയും കാമ്പസിൽ സ്ഥിതി ചെയ്യുന്നു. രാജ്ഭവന് മാത്രമായി "ദി കേരള ഗവർണേഴ്‌സ് ക്യാമ്പ് പോസ്റ്റ് ഓഫീസ്" എന്ന പേരിൽ ഒരു തപാൽ ഓഫീസ് ഉണ്ട്. അവിടെ സ്പീഡ് പോസ്റ്റും ടെലിഗ്രാമുകളും അയക്കാനുള്ള സൗകര്യവുമുണ്ട്. 40 സുരക്ഷാ ഉദ്യോഗസ്ഥരും 20 സ്പെഷ്യൽ ബ്രാഞ്ച് ഉദ്യോഗസ്ഥരും അടങ്ങുന്ന ഒരു സെക്യൂരിറ്റി ഓഫീസും ഉണ്ട്. വർഗ്ഗം:തിരുവനന്തപുരത്തെ കെട്ടിടങ്ങളും നിർമ്മിതികളും വർഗ്ഗം:കേരളത്തിന്റെ ഗവർണ്ണർമാർ
തുളസിപൂർ സംസ്ഥാനം
ലഘുചിത്രം|302x302ബിന്ദു| തുളസിപൂർ രാജവംശത്തിലെ ചൗഹാൻ സിർദാർ ഹർദയാൽ സിംഗ് ലഘുചിത്രം|249x249ബിന്ദു| തുളസിപൂരിലെ 49-ാമത് ചൗഹാൻ (നാമപദം) താക്കൂരി പ്രചണ്ഡ സിംഗ് ഇന്ത്യയിലെ അവധ് മേഖലയിലെ ഒരു ചെറിയ രാജ്യമായിരുന്നു തുളസിപൂർ സംസ്ഥാനം, അത് നേപ്പാൾ രാജ്യത്തിന്റെ ഭാഗമായ ഡാങ്, ദേഖുരി താഴ്‌വരകളിലെ ബ്രിട്ടീഷ് രാജ്, സിവാലിക്കുകളുടെ ദുണ്ട്വാ ശ്രേണിയുടെ കീഴിൽ ആഗ്രയുടെയും ഔധിന്റെയും യുണൈറ്റഡ് പ്രവിശ്യകളായി മാറി. തരു ജനത പരമ്പരാഗതമായി അധിവസിച്ചിരുന്ന പ്രദേശങ്ങളിലൊന്നായിരുന്നു ഇത്.
തുളസിപൂർ രാജ്യത്തിൻ്റെ വിസ്തീർണ്ണം ഏകദേശം 150 മൈൽ ചുറ്റളവ് ആയിരുന്നു. വടക്ക് സല്യൻ രാജ്യം (നേപ്പാൾ), പ്യൂതൻ (നേപ്പാൾ), തെക്ക് ബലറാംപൂർ പ്രിൻസിപ്പാലിറ്റി (ഇന്ത്യ), കിഴക്ക് മാഡി ഖോല (നേപ്പാൾ), അർണല നദി (ബസ്തി, ഇന്ത്യ), പടിഞ്ഞാറ് ബഹ്റൈച്ച് (ഇന്ത്യ) എന്നിവ അതിരുകളായിരുന്നു.
ചരിത്രം
പാരമ്പര്യം തുളസിപൂരിന്റെ ഉത്ഭവം ഐതിഹാസികമായ ശ്രാവസ്തി രാജ്യത്തിലേക്കാണ് നയിക്കുന്നത്.
തുളസിപൂർ-ദാംഗിലെ രാജാക്കന്മാർ താക്കൂരി എന്ന സ്ഥാനപ്പേരുള്ള ചൗഹാൻ വംശത്തിൽപ്പെട്ടവരായിരുന്നു. ചൗഗെരയിൽ നിന്ന് ( ഘോരാഹി, ഡാങ്ങിനടുത്ത്) അവർ ഡാങ്, ദേഖുരി താഴ്‌വരകളും സിവാലിക്കുകൾക്ക് തെക്ക് തുളസിപൂർ സംസ്ഥാനത്തിന് ചുറ്റുമുള്ള പ്രദേശങ്ങളും ഭരിച്ചു, ഇപ്പോൾ ഇന്ത്യയിൽ.
നേപ്പാളിന്റെ ഏകീകരണ സമയത്ത്, സിവാലിക്കുകളിലെ ഭാഗവും വടക്കുള്ള താഴ്വരകളും നേപ്പാളിന് വിട്ടുകൊടുത്തു. ശേഷിക്കുന്ന ഭൂമി, ഇന്ത്യയിലെ ഔധിന്റെ ഒരു സാമന്ത സംസ്ഥാനമായ തുളസിപൂർ സംസ്ഥാനം എന്നറിയപ്പെട്ടു,.
ഭരണകുടുംബം 1850-കളിൽ ഭൂസ്വത്തിൻ്റെ നിയന്ത്രണത്തിനായി ആഭ്യന്തരയുദ്ധത്തിൽ ഏർപ്പെട്ടിരുന്നു, 1856-ൽ ബ്രിട്ടീഷ് ഈസ്റ്റ് ഇന്ത്യാ കമ്പനി (EIC) രാജയുടെ മേൽ സമ്മർദ്ദം ചെലുത്താൻ ഒരു സായുധ സേനയെ അയച്ചു. EIC യുടെ ഏജന്റ് എന്ന നിലയിൽ അദ്ദേഹം ഈടാക്കിയ ഭൂമി വരുമാനം കൈമാറാൻ വിസമ്മതിക്കുന്ന നിരവധി താലൂക്ക്ദാർമാരിൽ ഒരാളായിരുന്നു അദ്ദേഹം, ഇഐസി അപ്പോൾ നിലവിലെ വരുമാനം മാത്രമല്ല കുടിശ്ശികയും തേടുകയായിരുന്നു. 1857-ലെ ഇന്ത്യൻ കലാപകാലത്ത്, ലഖ്‌നൗ ഉപരോധത്തിൽ താലൂക്ക്ദാരുടെ 500 പേർ വിമതസേനയുടെ ഭാഗമായി തുളസിപൂരിലെ റാണി (ഈശ്വരി ദേവി) വ്യവസ്ഥകൾക്ക് എതിരെ പോരാടിയിരുന്ന ഒരു പ്രമുഖ  വ്യക്തിയായിരുന്നു. കലാപത്തിനുശേഷം, തുളസിപൂർ സംസ്ഥാനം വടക്ക്-പടിഞ്ഞാറൻ പ്രവിശ്യകളുടെയും ബ്രിട്ടീഷ് ഇന്ത്യയുടെ പ്രവിശ്യകളിലൊന്നായ ഔധിന്റെയും ഭാഗമായി ബ്രിട്ടീഷ് രാജിൽ കൂട്ടിച്ചേർക്കപ്പെട്ടു.
റഫറൻസുകൾ
അവലംബങ്ങൾഗ്രന്ഥസൂചിക വർഗ്ഗം:നേപ്പാളിന്റെ ചരിത്രം വർഗ്ഗം:ബ്രിട്ടീഷ് ഇന്ത്യയിലെ ഉപവിഭാഗങ്ങൾ വർഗ്ഗം:ഏഷ്യയിലെ മുൻ രാജവാഴ്ചകൾ വർഗ്ഗം:ഇന്ത്യയിലെ സാമ്രാജ്യങ്ങളും രാജ്യങ്ങളും വർഗ്ഗം:അവധ്
ക്രിസ്റ്റീൻ കോയ് വിന്റർബോൺ
വലത്ത്‌|ലഘുചിത്രം| വിന്റർബോൺ 2012 ൽ ഒട്ടാഗോ യൂണിവേഴ്സിറ്റിയിലെ പാത്തോളജി പ്രൊഫസറാണ് ക്രിസ്റ്റീൻ കോയ് വിന്റർബോൺ. ജൈവ രസതന്ത്രത്തിലെ ഫ്രീ റാഡിക്കലുകളെക്കുറിച്ചുള്ള ഗവേഷണം ക്രിസ്റ്റീന് 2011ലെ റഥർഫോർഡ് മെഡൽ നേടിക്കൊടുത്തു. ഇതു കൂടാതെ ഈ ഗവേഷണത്തിന് മാർസ്ഡെൻ മെഡലും ലഭിച്ചിട്ടുണ്ട്. ന്യൂസിലൻഡ് രണ്ട് പ്രധാന ശാസ്ത്ര ശാഖകളിലെ പ്രമുഖ പുരസ്കാരങ്ങളാണിവ.
ജോലി
1970 ൽ ഒട്ടാഗോ സർവകലാശാലയിലെ ക്രൈസ്റ്റ്ചർച്ച് മെഡിക്കൽ സ്‌കൂളിൽ സ്ഥാനം നേടുന്നതിനുമുമ്പ് വിന്റർബോൺ ബയോകെമിസ്ട്രിയിൽ പിഎച്ച്ഡി ചെയ്തു. മനുഷ്യകോശങ്ങൾ അവയുടെ സാധാരണ പ്രവർത്തനത്തിന്റെ ഭാഗമായി ഫ്രീ റാഡിക്കലുകളെ ഉൽ‌പാദിപ്പിക്കുന്നുവെന്നും കാൻസർ, സ്ട്രോക്ക്, കൊറോണറി ഹാർട്ട് ഡിസീസ്, ആർത്രൈറ്റിസ് തുടങ്ങിയ രോഗങ്ങളിൽ സംഭവിക്കുന്ന ഫ്രീ റാഡിക്കലുകളുടെ ചില രാസപ്രവർത്തനങ്ങൾ രേഖപ്പെടുത്തുന്ന ആദ്യത്തെ ശാസ്ത്രജ്ഞരിൽ ഒരാളാണ് ക്രിസ്റ്റീൻ.
ബഹുമതികൾ
റഥർഫോർഡ് മെഡൽ നേടിയ ആദ്യ വനിതയായിരുന്നു അവർ. 1997 ലെ ക്വീൻസ് ബർത്ത്ഡേ ഓണേഴ്സിൽ, വിന്റർബോർനെ ന്യൂസിലാന്റ് ഓർഡർ ഓഫ് മെറിറ്റിന്റെ മെഡിക്കൽ ഗവേഷണത്തിനുള്ള സേവനങ്ങൾക്കായി ഓഫീസറായി നിയമിച്ചു. 2012ലെ ക്വീൻസ് ബർത്ത്ഡേ ആന്റ് ഡയമണ്ട് ജൂബിലി ഓണേഴ്സ് എന്ന ദിവസത്തിൽ ന്യൂസിലാന്റ് ഓർഡർ ഓഫ് മെറിറ്റിന്റെ കമ്പാനിയൻ ആയി സ്ഥാനക്കയറ്റം നൽകി. ശാസ്ത്രത്തിന് ക്രിസ്റ്റീൻ നൽകിയ സേവനങ്ങൾ പരിഗണിച്ചാണ് ഈ സ്ഥാനക്കയറ്റം നൽകിയത്.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ
ബിഭ ചൗധരി
ഒരു ഇന്ത്യൻ ഭൗതികശാസ്ത്രജ്ഞയായിരുന്നു ബിഭ ചൗധരി (1913 - 2 ജൂൺ 1991 ). കണികാ ഭൗതികശാസ്ത്രത്തിലും കോസ്മിക് കിരണങ്ങളിലും ഗവേഷണം നടത്തിയ ഇന്ത്യയിലെ ആദ്യകാല ശാസ്ത്രജ്ഞരിൽ ഒരാളായിരുന്നു ബിഭ.ഇവരോടുള്ള ആദരസൂചകമായി അന്താരാഷ്ട്ര ജ്യോതിശാസ്ത്ര സംഘടന സെക്സ്റ്റൺസ് നക്ഷത്രസമൂഹത്തിലെ എച്ച്.ഡി 86081 എന്ന നക്ഷത്രത്തെ 'വിഭ' എന്ന് പുനർനാമകരണം ചെയ്തു.
ആദ്യകാല ജീവിതം, വിദ്യാഭ്യാസം
വിഭ ചൗധരി കൽക്കട്ടയിലെ ഒരു ജമീന്താർ കുടുംബത്തിലാണ് ജനിച്ചത്. പിതാവ് ബാങ്കു ബിഹാരി ചൗധരി ഒരു ഡോക്ടറും അമ്മ ഊർമിള ദേവി ഒരു ബ്രഹ്മസമാജം മിഷനറിയുടെ മകളുമായിരുന്നു. ബിഭയ്ക്ക് നാല് സഹോദരിമാരും ഒരു സഹോദരനും ഉണ്ടായിരുന്നു.
കൽക്കട്ട സർവകലാശാലയിലെ രാജാബസാർ സയൻസ് കോളേജിൽ നിന്ന് ഭൗതികശാസ്ത്രത്തിൽ ബിരുദാനന്തരബിരുദം നേടി. തന്റെ പഠനകാലത്ത് ഭൗതികശാസ്ത്ര വിഭാഗത്തിൽ കൽക്കട്ട സർവകലാശാലയിലെ തന്നെ ഒരേയൊരു പെൺകുട്ടിയായിരുന്ന്നു അവർ. 1939-ൽ ബോസ് ഇൻസ്റ്റിറ്റ്യൂട്ടിൽ ചേരുകയും ദേബേന്ദ്ര മോഹൻ ബോസിനൊപ്പം ജോലി ചെയ്യുകയും ചെയ്തു. അവർ ഒരുമിച്ച് മ്യൂഓണുകളെ പരീക്ഷണാത്മകമായി നിരീക്ഷിക്കുകയും കോസ്മിക് കിരണങ്ങളിലുള്ള പഠനങ്ങൾ പ്രസിദ്ധീകരിക്കുകയും ചെയ്തു. വ്യത്യസ്ത ഉയരങ്ങളിൽ കോസ്മിക് കിരണങ്ങൾക്ക് വിധേയമാകുന്ന ഇൽഫോർഡ് ഹാഫ്-ടോൺ പ്ലേറ്റുകളിൽ വിഭ പഠനം നടത്തി. അന്ന് കൂടുതൽ സംവേദനക്ഷമതയുള്ള എമൽഷൻ പ്ലേറ്റുകൾ ലഭ്യമല്ലാത്തതിനാൽ അവർക്ക് അന്വേഷണം മുന്നോട്ട് കൊണ്ടുപോകാനായില്ല.
പിന്നീട്, അവർ തന്റെ ഡോക്ടറൽ പഠനത്തിനായി മാഞ്ചസ്റ്റർ സർവ്വകലാശാലയിൽ പാട്രിക് ബ്ലാക്കെറ്റിനൊപ്പം പ്രവർത്തിച്ച് കോസ്മിക് കിരണങ്ങളിൽ ഗവേഷണം തുടർന്നു. പാട്രിക് ബ്ലാക്കെറ്റിനെ നൊബേൽ സമ്മാനത്തിന് അർഹനാക്കിയതിൽ വിഭയുടെ പഠനങ്ങൾ എത്രമാത്രം സംഭാവന ചെയ്തുവെന്ന് വ്യക്തമല്ല. ഇക്കാലത്ത് മാഞ്ചസ്റ്റർ ഈവനിംഗ് ന്യൂസ് വിഭയുമായി അഭിമുഖം നടത്തിയിരുന്നു. "ഇന്ന് നമുക്ക് വളരെ കുറച്ച് വനിതാ ഭൗതികശാസ്ത്രജ്ഞർ മാത്രമേയുള്ളൂ എന്നത് ഒരു ദുരന്തമാണ്" എന്ന് അവർ പ്രസ്താവിച്ചു. "Meet India's New Woman Scientist- She has an eye for cosmic rays" എന്ന തലക്കെട്ടിലാണ് ഈ അഭിമുഖം പ്രസിദ്ധീകരിച്ചത്.
തിരികെ ഇന്ത്യയിൽ
വിഭ പിഎച്ച്ഡിക്ക് ശേഷം ഇന്ത്യയിലേക്ക് മടങ്ങി. ഹോമി ജഹാംഗീർ ഭാഭാ ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ച് സ്ഥാപിക്കുന്ന സമയമായിരുന്നു അത്. മികച്ച ബിരുദ വിദ്യാർത്ഥികളെ ലഭിക്കുവാനായി അദ്ദേഹം വിഭയുടെ തീസിസ് എക്സാമിനർമാരുമായി ബന്ധപ്പെട്ടതിനെ തുടർന്ന് അവർ ടാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ എത്തുകയും എട്ട് വർഷം അവിടെ പ്രവർത്തിക്കുകയും ചെയ്തു. 1954-ൽ അവർ മിഷിഗൺ സർവ്വകലാശാലയിൽ സന്ദർശക ഗവേഷകയായിരുന്നു.. പിന്നീട് ഫിസിക്കൽ റിസർച്ച് ലബോറട്ടറിയിൽ ചേർന്ന് കോലാർ ഗോൾഡ് ഫീൽഡ്സ് പരീക്ഷണങ്ങളിൽ ഏർപ്പെട്ടു. കോലാർ ഗോൾഡ് മൈൻ പരീക്ഷണം പൂർത്തിയാക്കിയ ശേഷം, പ്രൊഫ. വിക്രം എ. സാരാഭായിയുമായി ചേർന്ന് മൗണ്ട് അബുവിൽ വച്ച് എക്സ്റ്റൻസീവ് എയർ ഷവറുമായി ബന്ധപ്പെട്ട റേഡിയോ ഫ്രീക്വൻസി എമിഷനുകളെ കുറിച്ച് ഒരു പുതിയ പരീക്ഷണം നടത്താൻ അവർ പദ്ധതിയിട്ടിരുന്നു. എന്നാൽ സാരാഭായിയുടെ അകാല വിയോഗം മൂലം ഈ പദ്ധതി നടന്നില്ല. അവർ സ്വമേധയാ വിരമിക്കുകയും കൊൽക്കത്തയിലെ സാഹ ഇൻസ്റ്റിറ്റ്യൂട്ട് ഓഫ് ന്യൂക്ലിയർ ഫിസിക്‌സ്, കൽക്കട്ട യൂണിവേഴ്‌സിറ്റി, ഇന്ത്യൻ അസോസിയേഷൻ ഫോർ കൾട്ടിവേഷൻ ഓഫ് സയൻസ് എന്നിവയിലെ ശാസ്ത്രജ്ഞരുമായി സഹകരിച്ച് കൊൽക്കത്തയിലെ ഹൈ എനർജി ഫിസിക്‌സിൽ പ്രവർത്തിക്കുകയും ചെയ്തു. 1983-ൽ പ്രമുഖ കോസ്മിക് റേ ഗവേഷകരെ ഉൾപ്പെടുത്തി അമൃത്സറിൽ നടന്ന ഒരു ദേശീയ സമ്മേളനത്തിൽ അവർ പങ്കെടുത്തു. 1991 ജൂൺ 2-ന് ബ്രോഡ് സ്ട്രീറ്റിലെ സ്വവസതിയിൽ വച്ച് അവർ നിര്യാതയായി.
തെനാലി
കെ.എസ്. രവികുമാർ സംവി‌ധാനവും നിർമ്മാണവും നിർവ്വഹിച്ച് 2000 ഒക്ടോബര് മാസം പുറത്തിറങ്ങിയ ഒരു തമിഴ് ചലച്ചിത്രമാണു തെനാലി. ഈ ചിത്രത്തിലെ പ്രധാന കഥാപാത്രത്തെയും കമലഹാസൻ തന്നെയാണു അവതരിപ്പിച്ചിരിക്കുന്നത്. ജയറാം, ജ്യോതിക, ദേവയാനി എന്നിവർ മറ്റു പ്രധാന വേഷങ്ങളിൽ അഭിനയിച്ചിരിക്കുന്നു.
പുറമെ നിന്നുള്ള കണ്ണികൾ
വർഗ്ഗം:2000-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ
വെർണോണിയ
ആസ്ട്രേസീ സസ്യകുടുംബത്തിലെ ആയിരത്തിലേറെ സ്പീഷിസ് കുറ്റിച്ചെടികളും അപൂർവ്വം മരങ്ങളുമുള്ള ഒരു ജനുസ് ആണ് വെർണോണിയ. ചില സ്പീഷിസുകൾ അയൺവീഡ് എന്ന് അറിയപ്പെടുന്നു. പലതും ഭക്ഷ്യയോഗ്യവും ധാരാളം സാമ്പത്തികപ്രാധാന്യം ഉള്ളവയുമാണ്. പർപ്പിൾ നിറത്തിലുള്ള പൂക്കൾ ഈ ജനുസിലെ ചെടികളുടെ സവിശേഷതയണ്. ഇംഗ്ലീഷുകാരനായ സസ്യശാസ്ത്രജ്ഞൻ വമ്ല്യം വെർണോണിന്റെ ബഹുമാനാർത്ഥമാണ് ഈ ജനുസിന് ഈ പേരുലഭിച്ചത്. ചിലശാസ്ത്രജ്ഞർ ഈ ജനുസിനെ പിന്നെയും ചെറുതാക്കി വേർതിരിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഇലക്കറികൾ വർഗ്ഗം:ഔഷധസസ്യങ്ങൾ വർഗ്ഗം:സസ്യജനുസുകൾ വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ വർഗ്ഗം:ആസ്റ്റ്രേസീ
ഫെലിക്സ് സാൾട്ടൻ
ഫെലിക്സ് സാൾട്ടൻ (ജർമ്മൻ: [zaltn̩], 6 സെപ്റ്റംബർ 1869 - 8 ഒക്ടോബർ 1945) വിയന്നയിലെ ഒരു ഓസ്ട്രിയൻ എഴുത്തുകാരനും വിമർശകനുമായിരുന്നു. ബാംബി, എ ലൈഫ് ഇൻ ദി വുഡ്സ് (1923) എന്നിവ അദ്ദേഹത്തിന്റെ ഏറ്റവും പ്രശസ്തമായ സൃഷ്ടികൾ ആണ്.
ജീവിതവും മരണവും
സീഗ്മണ്ട് സാൽസ്മാൻ ആയി സാൾട്ടൻ ഓസ്ട്രിയൻ-ഹംഗറിയിലെ പെസ്റ്റിൽ ജനിച്ചു. ഒരു ഓർത്തഡോക്സ് റാബിയുടെ ചെറുമകനായിരുന്നു അദ്ദേഹം. നാലു വയസ്സുള്ളപ്പോൾ അദ്ദേഹത്തിന്റെ കുടുംബം ഓസ്ട്രിയയിലെ വിയന്നയിലേക്ക് മാറി. 1867- ൽ വിയന്നയിൽ യഹൂദന്മാർക്ക് പൂർണ പൗരത്വം നൽകിയിരുന്നതിനാൽ പത്തൊൻപതാം നൂറ്റാണ്ടിന്റെ അവസാനസമയത്ത് അനേകം ജൂതന്മാർ നഗരത്തിലേക്കു കുടിയേറുകയായിരുന്നു.
ബാഹ്യ ലിങ്കുകൾ
വർഗ്ഗം:1869-ൽ ജനിച്ചവർ വർഗ്ഗം:1945-ൽ മരിച്ചവർ വർഗ്ഗം:20-നൂറ്റാണ്ടിൽ ഓസ്ട്രിയൻ നോവലിസ്റ്റുകൾ വർഗ്ഗം:തൂലികാനാമങ്ങളിൽ എഴുതുന്നവർ വർഗ്ഗം:ഇരുപതാം നൂറ്റാണ്ടിലെ ജർമ്മൻ എഴുത്തുകാർ വർഗ്ഗം:ഓസ്ട്രിയൻ പുരുഷ എഴുത്തുകാർ
ലെബ്രോൺ ജെയിംസ്
ഒരു അമേരിക്കൻ പ്രൊഫഷണൽ ബാസ്ക്കറ്റ്ബോൾ താരമാണ്  ലെബ്രോൺ രയ്മൊനെ ജെയിംസ് സീനിയർ ( /L ə ബി R ɒ n / ; ജനനം ഡിസംബർ 30, 1984). നിലവിൽ  നാഷണൽ ബാസ്ക്കറ്റ്ബോൾ അസോസിയേഷൻ (എൻബിഎ)യിൽ  ലോസ് ആഞ്ചലസ് ലേക്കേഴ്സ്  കളിക്കാരനാണിദ്ദേഹം. എക്കാലത്തെയും മികച്ച ബാസ്കറ്റ്ബോൾ കളിക്കാരനായി കണക്കാക്കപ്പെടുന്ന ഇദ്ദേഹം മൈക്കൽ ജോർദാനുമായി നിരന്തരം താരതമ്യപ്പെടുത്തപ്പെടാറുണ്ട്. മൂന്ന് എൻ‌ബി‌എ ചാമ്പ്യൻ‌ഷിപ്പുകൾ, നാല് എൻ‌ബി‌എ മോസ്റ്റ് വാല്യൂബിൾ പ്ലെയർ അവാർഡുകൾ, മൂന്ന് എൻ‌ബി‌എ ഫൈനൽ‌സ് എം‌വി‌പി അവാർഡുകൾ, രണ്ട് ഒളിമ്പിക് സ്വർണ്ണ മെഡലുകൾ എന്നിവയാണ് ഇ ദ്ദേഹത്തിന്റെ നേട്ടങ്ങൾ. പതിനഞ്ചു എൻ.ബി.എ. ഓൾ-സ്റ്റാർ ഗെയിംസ് ഇൽ പങ്കെടുത്തിട്ടുള്ള ജെയിംസ് എൻ.ബി.എ. ഓൾ-സ്റ്റാർ എംവിപി മൂന്നു തവണ നേടിയിട്ടുണ്ട്. 2008 ലെ എൻ‌ബി‌എ സ്‌കോറിംഗ് കിരീടം നേടിയ ഇദ്ദേഹം, എക്കാലത്തെയും എൻ‌ബി‌എ പ്ലേ ഓഫ് സ്കോറിംഗ് നേതാവാണ്, കൂടാതെ കരിയറിലെ എക്കാലത്തെയും മികച്ച പോയിന്റുകൾ നേടിയവരിൽ നാലാമതുമാണ്. ഓൾ-എൻ‌ബി‌എ ഫസ്റ്റ് ടീമിലേക്കും പന്ത്രണ്ട് തവണയും ഓൾ-ഡിഫെൻസീവ് ഫസ്റ്റ് ടീമിലേക്കും അഞ്ച് തവണ ഇദ്ദേഹത്തെ വോട്ട് ചെയ്തു തിരഞ്ഞെടുക്കപെട്ടിട്ടുണ്ട്.
കായികത്തിനു പുറത്ത്, നിരവധി കരാറുകളിൽ നിന്ന് ജെയിംസ് അധിക സ്വത്തും പ്രശസ്തിയും നേടിയിട്ടുണ്ട്. അദ്ദേഹത്തിന്റെ പൊതുജീവിതം വളരെയധികം സൂക്ഷ്മപരിശോധനയ്ക്ക് വിധേയമായിട്ടുണ്ട്. അമേരിക്കയിലെ ഏറ്റവും സ്വാധീനമുള്ളതും ജനപ്രിയവുമായ അത്ലറ്റുകളിൽ ഒരാളായി ഇദ്ദേഹം തിരഞ്ഞെടുക്കപ്പെട്ടു. പുസ്തകങ്ങൾ, ഡോക്യുമെന്ററികൾ, ടെലിവിഷൻ പരസ്യങ്ങൾ എന്നിവയിൽ ഇദേഹം പ്രത്യക്ഷപ്പെട്ടിട്ടുണ്ട്. ESPY അവാർഡുകളും സാറ്റർഡേ നൈറ്റ് ലൈവും ആതിഥേയത്വം വഹിച്ച അദ്ദേഹം 2015 ൽ പുറത്തിറങ്ങിയ ട്രെയിൻറേക്ക് എന്ന സിനിമയിലും പ്രത്യക്ഷപ്പെട്ടിട്ടുണ്ട്.
ആദ്യകാലജീവിതം
1984 ഡിസംബർ 30 ന് ഒഹായോയിലെ അക്രോണിൽ 16 വയസ്സുള്ള അമ്മ ഗ്ലോറിയ മാരി ജെയിംസിന്റെ മകനായി ജെയിംസ് ജനിച്ചു. ജെയിംസിന്റെ പിതാവ് ആന്റണി മക്ക്ലാൻലാൻഡിന് ക്രിമിനൽ പശ്ചാത്തലമുണ്ടായിരുന്നതിനാൽ അദ്ദേഹത്തിന്റെ ജീവിതത്തിൽ ഉൾപ്പെട്ടിരുന്നില്ല. ജെയിംസ് വളർന്നുവരുമ്പോൾ, ജീവിതം പലപ്പോഴും കുടുംബത്തെ സംബന്ധിച്ചിടത്തോളം ഒരു പോരാട്ടമായിരുന്നു. സ്ഥിരമായ ജോലി കണ്ടെത്താൻ പാടുപെട്ട ഗ്ലോറിയ അക്രോണിന്റെ സീഡ് അയൽ‌പ്രദേശങ്ങളിലുള്ള അപ്പാർട്ട്മെന്റിൽ നിന്ന് മറ്റു അപ്പാർട്ട്മെന്റിലേക്ക് മാറികൊണ്ടേ ഇരിക്കേണ്ടി വന്നു. കൂടുതൽ സുസ്ഥിരമായ ഒരു കുടുംബാന്തരീക്ഷത്തിൽ തന്റെ മകൻ മികച്ചവനാകുമെന്ന് മനസ്സിലാക്കിയ ഗ്ലോറിയ, പ്രാദേശിക യൂത്ത് ഫുട്ബോൾ പരിശീലകനായ ഫ്രാങ്ക് വാക്കറിന്റെ കുടുംബത്തോടൊപ്പം പോകാൻ ജെയിംസിനെ അനുവദിച്ചു, ഒമ്പത് വയസ്സുള്ളപ്പോൾ ഇദ്ദേഹം ജെയിംസിനെ ബാസ്കറ്റ്ബോളിന് പരിചയപ്പെടുത്തി.
സ്വകാര്യ ജീവിതം
ജെയിംസിന് അദ്ദേഹത്തിന്റെ ഹൈസ്കൂൾ പ്രണയിനി സാവന്ന ബ്രിൻസണിനൊപ്പം മൂന്ന് മക്കളുണ്ട്, : ലെബ്രോൺ ജെയിംസ്  ജൂനിയർ (ജനനം 2004), ബ്രൈസ് (ജനനം: 2007), സൂരി (ജനനം 2014). 2011 ഡിസംബർ 31 ന് പുതുവത്സരാഘോഷ തലേന്ന് തന്റെ 27-ാം ജന്മദിനവും ആഘോഷിക്കുന്ന പാർട്ടിയിൽ വെച്ചാണ് ജെയിംസ് ബ്രിൻസണിനോട് വിവാഹാഭ്യർത്ഥന നടത്തിയത്   ഇരുവരും 2013 സെപ്റ്റംബർ 14 ന് കാലിഫോർണിയയിലെ സാൻ ഡീഗോയിൽ വച്ച് വിവാഹിതരായി.
2015 ആയപ്പോഴേക്കും ജെയിംസിനെ സഹ എൻ‌ബി‌എ കളിക്കാർ ഉൾപ്പെടെ നിരവധി ആളുകൾ "എൻ‌ബി‌എയുടെ മുഖം" ആയി കണക്കാക്കി. പ്രധാനപ്പെട്ട ലീഗ് തീരുമാനങ്ങൾ എടുക്കുന്ന ആളുകളിൽ അദ്ദേഹത്തിന്റെ അഭിപ്രായങ്ങൾ കാര്യമായ സ്വാധീനം ചെലുത്തിയിട്ടുണ്ട്; ഉദാഹരണത്തിന്, 2014 ൽ ഓൾ-സ്റ്റാർ ബ്രേക്കിന്റെ ദൈർഘ്യം വർദ്ധിപ്പിക്കാൻ ഇദ്ദേഹം കമ്മീഷണർ ആദം സിൽവറിനോട് ആവശ്യപ്പെട്ടു, അടുത്ത സീസണിൽ ഈ അഭ്യർത്ഥന അനുവദിച്ചു. 2015 ഫെബ്രുവരി 13 ന് ദേശീയ ബാസ്കറ്റ്ബോൾ പ്ലേയേഴ്സ് അസോസിയേഷന്റെ (എൻ‌ബി‌പി‌എ) ആദ്യ വൈസ് പ്രസിഡന്റായി ജെയിംസ് തിരഞ്ഞെടുക്കപ്പെട്ടു.
2008 മാർച്ചിൽ, ജെയിംസ് ആദ്യത്തെ കറുത്ത മനുഷ്യനായി റിച്ചാർഡ് ഗെറിനും ജോർജ്ജ് ക്ലൂണിക്കും ശേഷം മൂന്നാമത്തെ പുരുഷനായി വോഗ് മാഗസിന്റെ  മുഖചിത്രത്തിൽ  ഗിസെൽ ബണ്ട്ചെനൊപ്പം പ്രത്യക്ഷപ്പെട്ടു. ഇതിന് മറുപടിയായി, പ്രശസ്ത ഇ‌എസ്‌പി‌എൻ കോളമിസ്റ്റ് ജെമെലെ ഹിൽ ഈ മുഖചിത്രം കുറ്റകരവും "തെറ്റായ കാരണങ്ങളാൽ അവിസ്മരണീയവുമാണ്" എന്ന് വിശേഷിപ്പിച്ചു, ജെയിംസിന്റെയും  ബണ്ട്ചെന്റെയും ചിത്രത്തെ   കിംഗ് കോംഗ് എന്ന ചലച്ചിത്രത്തിന്റെ  പോസ്റ്ററുമായി താരതമ്യം ചെയ്തു.
ലുഡ്വിഗ് പിസ്കസെക്ക്
പിസ്കസെക്ക്സ് അടയാളം വിവരിച്ചതിന്റെ പേരിൽ ഓർമ്മിക്കപ്പെടുന്ന ഒരു ഓസ്ട്രിയൻ പ്രസവചികിത്സകനായിരുന്നു ലുഡ്‌വിഗ് പിസ്‌കസെക്ക് (16 നവംബർ 1854, കാർകാഗ്, ഹംഗറി – 19 സെപ്റ്റംബർ 1932, വിയന്ന).
വിയന്നയിൽ പരിശീലനം നേടിയ അദ്ദേഹം 1882-ൽ ഡോക്ടറേറ്റ് നേടി. അദ്ദേഹം 1884 വരെ ആൽബർട്ട് ക്ലിനിക്കിൽ ശസ്ത്രക്രിയയിൽ അപ്രന്റീസായി പ്രവർത്തിച്ചു. 1888 വരെ ജോസെഫ് സ്പാത്ത് (1823-1896) അദ്ദേഹത്തിന്റെ പിൻഗാമിയായ ഓഗസ്റ്റ് ബ്രെസ്‌കി (1832-1889) എന്നിവരുടെ കീഴിലുള്ള രണ്ടാമത്തെ പ്രസവചികിത്സാ ക്ലിനിക്കിൽ അസിസ്റ്റന്റായിരുന്നു അദ്ദേഹം. 1890-ൽ ലിൻസിലും 1901-ൽ വിയന്നയിലും അദ്ദേഹം പ്രസവചികിത്സ വിഭാഗത്തിൽ പ്രൊഫസറായി.
മിഡ്‌വൈഫറിയെക്കുറിച്ചുള്ള Lehrbuch für Schülerinnen des Hebammenkurses und Nachschlagebuch für Hebammen (ലെഹ്‌ർബുച്ച് ഫർ ഷൂലെറിൻ ഡെസ് ഹെബാമെൻകുർസെസ് ആൻഡ് നാച്ച്‌ഷ്‌ലാഗെബുച്ച് ഫൂർ ഹെബാമ്മൻ) എന്ന പാഠപുസ്തകത്തിന്റെ രചയിതാവായിരുന്നു അദ്ദേഹം, അത് നിരവധി പതിപ്പുകളായി പ്രസിദ്ധീകരിച്ചു.
പുറം കണ്ണികൾ
വർഗ്ഗം:1932-ൽ മരിച്ചവർ വർഗ്ഗം:1854-ൽ ജനിച്ചവർ
ടൊർവൊസോറസ്
തെറാപ്പോഡ വിഭാഗത്തിൽ പെട്ട ഒരു ദിനോസർ ആണ് ടൊർവൊസോറസ്. അന്ത്യ ജുറാസ്സിക് കാലഘട്ടത്തിൽ ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിടുള്ളത് കൊളറാഡോയിൽ നിന്നും (1971) പോർച്ചുഗലിൽ നിന്നും (2014) ആണ്. കൊളറാഡോയിൽ നിന്നും കണ്ടു കിട്ടിയ ഉപവർഗത്തിന് ടൊർവൊസോറസ് ടാനെരി എന്നും (ഹോലോ ടൈപ്പ് :BYUVP 2020), പോർച്ചുഗലിൽ നിന്നും കണ്ടു കിട്ടിയ ഉപവർഗത്തിന് ടൊർവൊസോറസ് ഗുർനെ എന്നും (ഹോലോ ടൈപ്പ് :ML 1100) ആണ് പേര്.
ശരീര ഘടന
ഇവയ്ക്ക് ഏകദേശം 10 മീറ്റർ (33 അടി) നീളവും ഏകദേശം 4-5 ടൺ വരെ ശരീരഭാരവുമുണ്ടായിരുന്നു.
അവലംബം
വർഗ്ഗം:യൂറോപ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ വർഗ്ഗം:വടക്കേ അമേരിക്കയിലെ ദിനോസറുകൾ
മാരി ജുച്ചാച്ച്
ഒരു ജർമ്മൻ സാമൂഹ്യ പരിഷ്കർത്താവായിരുന്നു മാരി ജുച്ചാച്ച് (മുമ്പ്, മാരി ഗോൾക്ക്; ജനിച്ചത് ലാൻഡ്‌സ്‌ബെർഗ് ആൻ ഡെർ വാർത്ത്, 15 മാർച്ച് 1879; ഡസ്സൽഡോർഫ് അന്തരിച്ചു, 28 ജനുവരി 1956) ).
1908-ൽ അവർ സോഷ്യൽ ഡെമോക്രാറ്റിക് പാർട്ടിയിൽ (എസ്‌പി‌ഡി) ചേർന്നു. സ്ത്രീകൾക്ക് വോട്ടവകാശം നേടുന്നതിന് പത്ത് വർഷത്തിലേറെ മുമ്പ്, രാഷ്ട്രീയം ഉൾക്കൊള്ളുന്ന ഒരു കരിയർ പിന്തുടർന്നു. 1919 ൽ ഒരു ജർമ്മൻ പാർലമെന്റിനെ അഭിസംബോധന ചെയ്ത അവർ ആദ്യത്തെ വനിതാ റീച്ച്സ്റ്റാഗ് അംഗമായി.
ജീവിതവും കരിയറും
ഒരു മരപ്പണിക്കാരനായ തിയോഡോർ ഗോൾകെയുടെയും ഭാര്യ ഹെൻറിയറ്റിന്റെയും മകളായിരുന്നു മാരി. അവരുടെ ബാല്യം ഗ്രാമീണ ദാരിദ്ര്യത്താൽ അടയാളപ്പെടുത്തിയതിനാൽ 14 വയസ്സുള്ളപ്പോൾ അവർ സ്കൂൾ വിടാൻ നിർബന്ധിതയായി. ലാൻഡ്‌സ്‌ബെർഗ് ആൻ ഡെർ വാർത്തിലെ പ്രാദേശിക സ്‌കൂളിൽ വിദ്യാഭ്യാസം പൂർത്തിയാക്കിയ ശേഷം, പ്രൊട്ടസ്റ്റന്റ് വിശ്വാസികളായിരുന്ന ജുച്ചാസ് 1893-ൽ ജോലിചെയ്യാൻ തുടങ്ങി. ആദ്യം വീട്ടുജോലിക്കാരിയായി. തുടർന്ന് ചുരുക്കത്തിൽ തിരശ്ശീലകളും മീൻപിടുത്ത വലകളും നിർമ്മിക്കുന്ന ഒരു ഫാക്ടറിയിൽ ജോലിചെയ്തു.
അവർ പിന്നീട് ഡ്രസ് മേക്കർ എന്ന നിലയിൽ ഒരു അപ്രന്റീസ്ഷിപ്പ് പൂർത്തിയാക്കി. 1903-ൽ അവർ വിവാഹം കഴിച്ചു. അതേ വർഷം തന്നെ അവരുടെ മകൾ ലോട്ടെ ജനിച്ചു. അവരുടെ രണ്ടാമത്തെ കുട്ടി, പോൾ, 1905-ൽ ജനിച്ചു. പക്ഷേ വിവാഹം 1906-ൽ വിവാഹമോചനത്തിൽ അവസാനിക്കുകയും അവരുടെ രണ്ട് മക്കളും അവരുടെ ഇളയ സഹോദരി എലിസബത്ത് കിർഷ്മാൻ-റോൾ (1888-1930) എന്നിവരോടൊപ്പം മേരി ജുചാസ് ബെർലിനിലേക്ക് താമസം മാറുകയും ചെയ്തു. . സഹോദരിമാർ അവരുടെ കുട്ടികളുമായി ബെർലിനിൽ ഒരുമിച്ചു വീട് സ്ഥാപിച്ചു. അത് ഒരു പാരമ്പര്യേതര കുടുംബ യൂണിറ്റായി കാണപ്പെട്ടു. മേരി 1913 വരെ വസ്ത്രനിർമ്മാണത്തിൽ ജോലി ചെയ്തു.
അവൾ പിന്നീട് ഡ്രസ് മേക്കർ എന്ന നിലയിൽ ഒരു അപ്രന്റീസ്ഷിപ്പ് പൂർത്തിയാക്കി, 1903-ൽ അവൾ വിവാഹം കഴിച്ചു. അവരുടെ മകൾ ലോട്ടെ അതേ വർഷം ജനിച്ചു. അവരുടെ രണ്ടാമത്തെ കുട്ടി, പോൾ, 1905-ൽ ജനിച്ചു, പക്ഷേ വിവാഹം 1906-ൽ വിവാഹമോചനത്തിൽ അവസാനിക്കുകയും മേരി ജുചാസ് ബെർലിനിലേക്ക് താമസം മാറുകയും ചെയ്തു, അവളുടെ രണ്ട് മക്കളായ അവളുടെ ഇളയ സഹോദരി എലിസബത്ത് കിർഷ്മാൻ-റോൾ (1888-1930) എന്നിവരോടൊപ്പം. എലിസബത്തിന്റെ മക്കളും. സഹോദരിമാർ തങ്ങളുടെ കുട്ടികളുമായി ബെർലിനിൽ ഒരുമിച്ചു വീട് സ്ഥാപിച്ചു, അത് ഒരു പാരമ്പര്യേതര കുടുംബ യൂണിറ്റായി കാണപ്പെട്ടു. മേരി 1913 വരെ വസ്ത്രനിർമ്മാണത്തിൽ ജോലി ചെയ്തു.
ഫ്രീഡ്രിച് വോയ്ലർ
ഒരു ജർമ്മൻ രസതന്ത്രജ്ഞനാണ് ഫ്രീഡ്രിച് വോയ്ലർ(Friedrich Wöhler).(31 ജൂലായ് 1800 – 23 സെപ്റ്റംബർ 1882). പരീക്ഷണശാലയിൽ കൃത്രിമ യൂറിയ നിർമ്മിച്ച് ലോകപ്രശസ്തനായി. പല മൂലകങ്ങളേയും അവയുടെ ധാതുക്കളിൽ നിന്നും വേർതിരിച്ചെടുക്കുന്നതിൽ വിജയിച്ചു.
ജീവചരിത്രം
ജർമ്മനിയിലെ ഫ്രാങ്ക്ഫർട്ടിൽ 1800 ജൂലായ് 31 -ന് ഒരു സ്ക്കൂൾ മാസ്റ്ററുടെ മകനായി വോയ്ലർ ജനിച്ചു.1823 -ൽ ഹൈഡൽബർഗ് സർവകലാശാലയിൽ നിന്ന് വൈദ്യശാസ്ത്രത്തിൽ ബിരുദമെടുത്ത ശേഷം അദ്ദേഹം സ്വീഡനിലേക്ക് പോയി ബെർസിലിയസിന്റെ കീഴിൽ ഗവേഷണമാരംഭിച്ചു.1826 -ൽ ജർമ്മനിയിൽ തിരിച്ചെത്തിയ വോയ്ലർ 1831 വരെ ബെർലിനിലെ പോളിടെൿനിക് സ്ക്കൂളിൽ അദ്ധ്യാപകനായി.തുടർന്ന് 1882 ൽ മരണം വരെ അദ്ദേഹം ഗോട്ടിൻ ജൻ സർവകലാശാലയിലെ രസതന്ത്രപ്രൊഫസ്സറായി സേവനമനുഷ്ഠിച്ചു.1834 ൽ വോയ്ലർ റോയൽ സ്വീഡിഷ് സയൻസ് അക്കാഡമിയിലെ അംഗമായി.
സംഭാവനകൾ
വോയ്ലറുടെ ആദ്യകാല ഗവേഷണങ്ങൾതന്നെ അദ്ദേഹത്തിന് പ്രസിദ്ധി നേടിക്കൊടുത്തു.അലുമിനിയവും ബെറിലിയവും ലോഹരൂപത്തിൽ ആദ്യമായി വേർതിരിച്ചെടുത്തത് അദ്ദേഹമാണ്.അക്കാലത്തു തന്നെ അദ്ദേഹം കാൽസ്യം കാർബൈഡ് കണ്ടുപിടിച്ചു.എന്നാൽ അജൈവ വസ്തുക്കളിൽ നിന്ന് യൂറിയ നിർമ്മിച്ചതിനേയാണ് വോയ്ലറുടെ ഏറ്റവും മഹത്തായ വിജയമായി കരുതുന്നത്.പരീക്ഷണശാലയിൽ അജൈവ രാസപദാർഥങ്ങളിൽ നിന്ന് ഒരു ജൈവരാസപദാർഥം നിർമ്മിച്ചത് കാർബണിക രസതന്ത്രപഠനത്തിലെ ഒരു നാഴികക്കല്ലാണ്. ശരീരത്തിൽ നടക്കുന്ന രാസപ്രവർത്തനങ്ങളുടെ പഠനത്തിലേക്ക് ശ്രദ്ധയാകർഷിച്ചതും വോയ്ലറാണ്. ഈ കാരണങ്ങളാൽ വോയ്ലറെ കാർബണികരസതന്ത്രത്തിന്റെ ഉപജ്ഞാതാക്കളിൽ ഒരാളായി വിശേഷിപ്പിക്കുന്നു.
രാസവസ്തുക്കളെ ജൈവം, അജൈവം എന്നിങ്ങനെ രണ്ടാക്കി തരം തിരിക്കാമെന്ന് ബെർസിലിയസ് ഉൾപ്പെടെയുള്ള രസതന്ത്രജ്ഞന്മാർ വിശ്വസിച്ചുപോന്നു. ജൈവരാസവസ്തുക്കൾ പരീക്ഷണശാലയിൽ നിർമ്മിക്കാൻ കഴിയുകയില്ലെന്നും ജന്തുസസ്യശരീരങ്ങളിൽ നിന്ന് മാത്രമേ ലഭിക്കൂ എന്നുമായിരുന്നു എല്ലാവരുടെയും വിശ്വാസം. ജൈവരാസവസ്തുക്കളുടെ നിർമ്മാണത്തിന് 'ജൈവശക്തി' ആവശ്യമായതുകൊണ്ടാണ് അവ പരീക്ഷണശാലയിൽ നിർമ്മിക്കാൻ കഴിയാത്തതെന്നും അവർ കരുതി. എന്നാൽ ആകസ്മികമായ ഒരു കണ്ടെത്തലിലൂടെ അമോണിയം സയനേറ്റ് ചൂടാക്കിയാൽ അത് യൂറിയ ആയി രൂപാന്തരപ്പെടുമെന്ന് വോയ്ലർ 1828 -ൽ തെളിയിച്ചു. യൂറിയ ഒരു ജൈവരാസവസ്തുവും അമോണിയം സയനേറ്റ് പരീക്ഷണശാലയിൽ നിർമ്മിക്കാൻ കഴിയുന്ന ഒരു അജൈവരാസവസ്തുവുമായതിനാൽ ബെർസിലിയസ് വോയ്ലറുടെ ഗവേഷണഫലം അംഗീകരിച്ചു. അതോടെ ജൈവശക്തി എന്ന ആശയം രസതന്ത്രജ്ഞന്മാർ ഉപേക്ഷിച്ചു. വോയ്ലറുടെ മറ്റൊരു കണ്ടുപിടിത്തവും സുപ്രധാനം തന്നെ. ബെൻസോയിക് അമ്ലം കുടിച്ചാൽ മൂത്രത്തിൽ ഹിപ്യൂറിക് അമ്ലം പ്രത്യക്ഷപ്പെടുമെന്ന കണ്ടുപിടിത്തമാണ് അത്. മനുഷ്യശരീരത്തിലെ ഗ്ലൈസീനും ബെൻസോയിക് അമ്ലവും തമ്മിൽ പ്രതിപ്രവർത്തനം നടക്കുന്നു എന്നർഥം. ശരീരത്തിൽ നടക്കുന്ന രാസപ്രതിപ്രവർത്തനങ്ങളുടെ(മെറ്റബോളിസം) പഠനത്തിലേക്ക് ശാസ്ത്രജ്ഞന്മാരുടെ ശ്രദ്ധയാകർഷിച്ചത് വോയ്ലറുടെ ഈ കണ്ടുപിടിത്തമാണ്.
പുറത്തേക്കുള്ള കണ്ണികൾ
വർഗ്ഗം:രസതന്ത്രജ്ഞർ വർഗ്ഗം:1800-ൽ ജനിച്ചവർ വർഗ്ഗം:1882-ൽ മരിച്ചവർ വർഗ്ഗം:ജർമ്മൻ രസതന്ത്രജ്ഞർ വർഗ്ഗം:19-ആം നൂറ്റാണ്ടിലെ രസതന്ത്രജ്ഞർ
സിറ്റുയിൻ
ലഘുചിത്രം|സിറ്റുയിൻ കളിക്കളവും ആരംഭനിലയും ഇന്ത്യൻ കളിരൂപമായ ചതുരംഗത്തിൽ നിന്ന് എട്ടാം നൂറ്റാണ്ടോടെ നേരിട്ട് ഉരുത്തിരിഞ്ഞ ഒരു ചെസ്സ് വകഭേദമാണ്  സിറ്റുയിൻ (စစ်တုရင်), അഥവാ ബർമ്മീസ് ചെസ്സ്. സിറ്റ് എന്ന ബർമ്മീസ് വാക്കിനർത്ഥം സൈന്യം അഥവാ യുദ്ധം എന്നാണ്; സിറ്റുയിൻ എന്ന വാക്കിന്റെ തർജ്ജമ സൂചിപ്പിക്കുന്നത് സൈന്യത്തിലെ നാലു് വിഭാഗങ്ങളെയാണ് (ആന, തേര്, കുതിര, കാലാൾ).
ഈ കളി നിലനിൽക്കുന്ന പ്രദേശങ്ങളിൽ പടിഞ്ഞാറൻ (ഇന്റർനാഷണൽ) ചെസ്സിന്റെ  സ്വാധീനം നിഴലിക്കുന്നുവെങ്കിലും വടക്കുപടിഞ്ഞാറൻ പ്രദേശങ്ങളിൽ ഇതിനു ജനപ്രീതിയുണ്ട്.
കളിക്കളം
8 റോയും 8 കോളവും ഉൾപ്പെടെ 64 കള്ളികളുള്ളതാണ് സിറ്റുയിൻ കളിക്കളം. ചെസിലേതു പോലെ വ്യത്യസ്ത നിറത്തിലുള്ള കള്ളികളില്ല. കളിക്കളത്തിന്റെ കോണോടുകോണായി sit-ke-myin (ജനറലിന്റെ പാത) എന്ന പേരിൽ രണ്ടു രേഖകളുണ്ട്.
കരുക്കളും അവയുടെ നീക്കങ്ങളും
മരത്തിലും ചിലപ്പോഴൊക്കെ ആനക്കൊമ്പു് പോലുള്ള വസ്തുക്കൾ കൊണ്ടാണ് കരുക്കൾ നിർമ്മിക്കുന്നത്. ഓരോ കരുവിന്റെയും ഉയരം തരം അനുസരിച്ച് വ്യത്യാസപ്പെട്ടിരിക്കുന്നു. കരുക്കളുടെ ഔദ്യോഗിക നിറങ്ങൾ ചുവപ്പും കറുപ്പു മാണ്.
നിയമങ്ങൾ
ലഘുചിത്രം|ക്രമീകരണഘട്ടം പൂർത്തിയായതിനുശേഷമുള്ള ഒരു കരുനില കളിയുടെ ആരംഭനിലയിൽ ഫ്യൂഡൽ പ്രഭുക്കൾ (കാലാളുകൾ) മാത്രമാണ് കളിക്കളത്തിൽ ഉണ്ടാവുന്നത്. ചുവന്ന കളിക്കാരനാണ് (ഇവിടെ കാണിച്ചിരിക്കുന്നത് വെളുത്ത കരുക്കളാണ്) ആദ്യവും, പിന്നീട് കറുത്ത കളിക്കാരനും അവരുടെതായ കരുക്കളെ കളിക്കളത്തിൽ, അവരുടെതായ പകുതിയിൽ സജ്ജീകരിക്കുന്നു (sit-tee അഥവാ സേനാവിന്യാസം): അവസാന റാങ്കിലെ ഏത് കള്ളികളിൽ വേണമെങ്കിലും തേരുകളെ വെയ്ക്കാം. ഔദ്യോഗിക മത്സരങ്ങളിൽ കളിക്കാർ അനോന്യം സേനാ വിന്യാസം കാണുന്നതു തടയാൻ ഒരു ചെറിയ കർട്ടൻ കളിക്കളത്തിന്റെ നടുവിൽ ഉപയോഗിക്കാറുണ്ട്. സാധ്യമാകാവുന്ന ഒരു പ്രാരംഭസജ്ജീകരണമാണ് ചിത്രത്തിൽ കൊടുത്തിരിക്കുന്നത്.
പുറത്തേയ്ക്കുള്ള കണ്ണികൾ
വർഗ്ഗം:ചെസ്സ് വകഭേദങ്ങൾ
ചിറകൊടിഞ്ഞ കിനാവുകൾ
സന്തോഷ് വിശ്വനാഥ് സംവിധാനം ചെയ്ത് 2015ൽ പുറത്തിറങ്ങിയ ആക്ഷേപഹാസ്യ ചലച്ചിത്രമാണ് ചിറകൊടിഞ്ഞ കിനാവുകൾ  .ശ്രീനിവാസൻ,കുഞ്ചാക്കോ ബോബൻ,റിമ കല്ലിങ്കൽ തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രം നിർമ്മിച്ചിരിക്കുന്നത് ലിസ്റ്റിൻ സ്റ്റീഫനാണ്. അഴകിയ രാവണൻ എന്ന ചലച്ചിത്രത്തിൽ ശ്രീനിവാസൻ അവതരിപ്പിച്ച എൻ.പി അംബുജാക്ഷൻ എന്ന കഥാപാത്രത്തെത്തന്നെയാണു ഈ ചിത്രത്തിലും അദ്ദേഹം അവതരിപ്പിച്ചിരിക്കുന്നത്.2015 മെയ് ഒന്നിനു ചിത്രം പ്രദർശനത്തിനെത്തി.
മാഗ്നസ് ഹിർഷ്ഫെൽഡ്
മാഗ്നസ് ഹിർഷ്ഫെൽഡ് (മേയ് 14, 1868 - മേയ് 14, 1935) ഒരു ജർമ്മൻ യഹൂദ ഭിഷഗ്വരനും, സെക്സോളജിസ്റ്റും പ്രാഥമികമായി ജർമ്മനിയിൽ വിദ്യാഭ്യാസം നേടുകയും അദ്ദേഹത്തിന്റെ പ്രാക്ടീസ് ബെർലിൻ-ചാൾട്ടൻബർഗിനെ അടിസ്ഥാനമാക്കിയായായിരുന്നു. ലൈംഗിക ന്യൂനപക്ഷങ്ങൾക്ക് പ്രത്യക്ഷമായ ഒരു അഭിഭാഷകൻ എന്ന നിലയിൽ ഹിർഷ്ഫെൽഡ് സയന്റിഫിക്-ഹ്യുമാനിറ്റേറിയൻ കമ്മിറ്റി സ്ഥാപിച്ചു. സ്വവർഗ്ഗരതിക്കും ട്രാൻസ്ജെൻഡറിന്റെയും അവകാശവാദമുന്നയിക്കുന്നതിനുവേണ്ടിയുള്ള ആദ്യത്തെ അഭിഭാഷകനെന്ന നിലയിലാണെന്ന് ചരിത്രകാരനായ ഡസ്റ്റിൻ ഗോൾട്സ് ഈ ഗ്രൂപ്പുകളെ വിശേഷിപ്പിച്ചത്.
ബാഹ്യ ലിങ്കുകൾ
വർഗ്ഗം:1935-ൽ മരിച്ചവർ വർഗ്ഗം:1868-ൽ ജനിച്ചവർ വർഗ്ഗം:ജൂത സോഷ്യലിസ്റ്റുകൾ
ഐ.എഫ്.എസ്.സി.
പണം കൈമാറ്റം ചെയ്യുന്നതിനും,മറ്റു ധനവിനിമയ ആവശ്യങ്ങൾക്കും, ബാങ്ക് അക്കൗണ്ട് നമ്പറിനോടൊപ്പം ബാങ്ക് ശാഖയെ സൂചിപ്പിയ്ക്കാൻ 11 ആൽഫാ ന്യൂമെറിക് സംഖ്യകൾ ഉപയോഗിയ്ക്കാറുണ്ട്. ഇതിനെയാണ് ഐ.എഫ്.എസ്.സി കോഡ് എന്നു വിളിയ്ക്കുന്നത്. ഇന്ത്യൻ ഫിനാൻഷ്യൽ സിസ്റ്റം കോഡ് (IFSC)എന്നതാണ് ഇതിന്റെ വിപുലീകരിച്ച നാമം.കോർ ബാങ്കിങ്ങ് സൗകര്യമുള്ള ബാങ്ക് ശാഖകൾക്കാണ്  ഈ പ്രത്യേക അക്കം നൽകപ്പെടുന്നത്. 11 ആൽഫാ ന്യൂമെറിക്കൽ അക്ഷരങ്ങളിൽ ആദ്യത്തെ നാലെണ്ണം അതത് ബാങ്കിനെ സുചിപ്പിയ്ക്കുന്ന ഇംഗ്ലീഷ് അക്ഷരങ്ങളും,അവസാനത്തെ ഏഴെണ്ണം ബാങ്കിന്റെ പ്രത്യേക ശാഖയുടെ സൂചകവുമാണ്. ഉദാഹരണത്തിനു ഗ്രാമീണ മേഖലയിൽ പ്രവർത്തിയ്ക്കുന്ന ഒരു ദേശസാൽകൃതബാങ്കിന്റെ ഐ.എഫ്.എസ്.സി കോഡ് VIJB0002062 എന്നാണെങ്കിൽ ആദ്യത്തെ നാലക്ഷരം വിജയാബാങ്കിനെയും,മറ്റക്കങ്ങൾ പാലക്കാട്ടെ ഒരു ഗ്രാമീണ ശാഖയായ വാവനൂരിനെയും സൂചിപ്പിയ്ക്കുന്നു.ഭാരതീയ റിസർവ്വ് ബാങ്കിന്റെ വെബ് സൈറ്റിൽ കോഡുകളുടെ വിശദവിവരം ലഭ്യമാണ്.
അവലംബങ്ങൾ
വർഗ്ഗം:ബാങ്കിങ്ങ് വർഗ്ഗം:ഇന്ത്യയിലെ ബാങ്കിങ്ങ് വർഗ്ഗം:ഇന്ത്യൻ മാനദണ്ഡങ്ങൾ
ലാ ഡാൻസെ (ബോഗുറേ)
1856-ൽ പത്തൊൻപതാം നൂറ്റാണ്ടിലെ ഫ്രഞ്ച് കലാകാരനായിരുന്ന വില്യം-അഡോൾഫ് ബോഗുറേ രചിച്ച ഒരു കലാസൃഷ്ടിയാണ് ലാ ഡാൻസെ (ഇംഗ്ലീഷ്: ദി ഡാൻസ്). ഈ ചിത്രം പാരീസ് നഗരത്തിലെ മ്യൂസി ഡി ഓഴ്സേയിലാണ് ഇപ്പോൾ സൂക്ഷിച്ചിരിക്കുന്നത്.
1855-ൽ അനറ്റോൾ ബാർത്തലോണി എന്ന വ്യക്തി തന്റെ പാരീസ് നഗരത്തിലെ ഹോട്ടലിന്റെ സ്വീകരണമുറി മോടി പിടിപ്പിക്കുവാൻ ഉപയോഗിച്ചിരുന്ന ഈ ചിത്രം, നൃത്തത്തെ ഒരു പ്രത്യേക സാങ്കൽപ്പിക രീതിയിൽ അവതരിപ്പിക്കുന്നു.
ബാഹ്യ ലിങ്കുകൾ
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
ടോർബറ്റ്-ഇ ജാം
ടോർബറ്റ്-ഇ ജാം (also known as Torbat-e Sheykh Jām and Turbat-i-Shaikh Jam എന്നും അറിയപ്പെടുന്നു) ഇറാനിലെ റസാവി ഖൊറാസൻ പ്രവിശ്യയിലെ ടോർബറ്റ്-ഇ ജാം കൗണ്ടിയുടെ ഒരു നഗരവും തലസ്ഥാനവുമാണ്. 2016 ലെ കനേഷുമാരി പ്രകാരം നഗരതത്തിലെ ജനസംഖ്യ 100,449 ആയിരുന്നു. ഗ്രേറ്റർ ഖൊറാസാനിലെ പുരാതന നഗരങ്ങളിലൊന്നാണ് ടോർബറ്റ്-ഇ ജാം നഗരം.
സുന്നി വിഭാഗത്തിന് ഭൂരിപക്ഷമുള്ള ഒരു പുരാതന നഗരമാണ് ടോർബറ്റ്-ഇ ജാം. ഇത് മഷാദിന്റെ തെക്ക് പടിഞ്ഞാറായി ഏകദേശം 160 കിലോമീറ്റർ (99 മൈൽ) ദൂരത്തിലും തയ്ബാദിൽ നിന്ന് ഏകദേശം 60 കിലോമീറ്റർ (37 മൈൽ) വടക്കായും, അഫ്ഗാനിസ്ഥാൻ അതിർത്തിയിൽ നിന്ന് ഏകദേശം 40 കിലോമീറ്റർ (25 മൈൽ) പടിഞ്ഞാറായുമാണ് സ്ഥിതിചെയ്യുന്നത്. ശൈഖ് അഹമ്മദ് ജാമിയുടെയും ഖാസിം-ഇ അൻവാറിന്റെയും മസാർ (ശവകുടീരം) പോലെയുള്ള നിരവധി പുരാതന സ്ഥലങ്ങൾ അവിടെയുണ്ട്. ബെസ്ദ്, മഹമൂദാബാദ്, നിൽഷഹ്ർ തുടങ്ങി നിരവധി ഗ്രാമങ്ങളും ഈ കൗണ്ടിയിൽ ഉൾപ്പെടുന്നു.
സംഗീതം
ഇറാനിയൻ സംസ്കാരത്തിൽ ടോർബറ്റ്-ഇ-ജാം സംഗീതത്തിന് ഒരു നീണ്ട ചരിത്രമുണ്ട്. ടോർബറ്റ്-ഇ-ജാമിലെ ആളുകൾക്കിടയിൽ ഏറ്റവും പ്രധാനപ്പെട്ടതും സാധാരണവുമായ ഒരു സംഗീതോപകരണമായ ഡോട്ടാർ, വളരെ വൈദഗ്ധ്യത്തോടെ വായിക്കപ്പെടുന്നു.
അവലംബം
വർഗ്ഗം:ഇറാനിലെ നഗരങ്ങൾ
കോമൺ യൂറോപ്യൻ ആഡെർ
കോമൺ യൂറോപ്യൻ ആഡെർ അല്ലെങ്കിൽ കോമൺ യൂറോപ്യൻ വൈപ്പർ (Vipera berus), പടിഞ്ഞാറൻ യൂറോപ്പ്ലും പൂർവ്വേഷ്യയിലും വ്യാപകമായി കണ്ടുവരുന്ന വിഷമുള്ള അണലിയാണ്. ഗ്രേറ്റ് ബ്രിട്ടൺനിലെ വിഷമുള്ള ഒരേയൊരു പാമ്പ് സ്പീഷീസ് ഇതാണ്.
ആഹാരം
ഇവയുടെ പ്രധാന ആഹാരം ചെറിയ സസ്തനികൾ, പല്ലി,പക്ഷികൾ,ചിലന്തി, മറ്റ് ചെറിയ ഉഭയജീവികൾ എന്നിവയാണ്.
വിവരണം
ഇവയുടെ ശരാശരി വലിപ്പം പ്രായപൂർത്തിയായവയ്ക്ക് 24-22 ഇഞ്ച് ,പരമാവധി 35 ഇഞ്ച് (90സെ.മി).സ്കാൻഡിനേവിയയിൽ നിന്ന് 41 ഇഞ്ച് (104സെ.മി) ഉള്ളത് ലഭിച്ചിട്ടുണ്ട്. ഫ്രാൻസ്ലും ഗ്രേറ്റ് ബ്രിട്ടണിൽ നിന്നും ലഭിച്ചതിനു പരമാവധി 31-34 ഇഞ്ച് ( 80-87സെ.മി) പരമാവധി ഭാരം 180 ഗ്രാം.
വിഷം
ഇവയുടെ കടിയേറ്റ കേസുകൾ ഗ്രേറ്റ് ബ്രിട്ടൺണിൽ സാധാരണയാണ്. സ്വീഡൻനിൽ 1300ഓളം കടികൾ ഇവയിൽ നിന്ന് റിപ്പോർട്ട് ചെയ്തിട്ടുണ്ട്. 12% ഹോസ്പിറ്റൽ കേസുകൾ. നിലവിൽ 8 തരം ആന്റിവെനം ലഭ്യമാണ്. എലികളിൽ നടത്തുന്ന LD50 വാല്യൂ പരീക്ഷണങ്ങൾ അനുസരിച്ച് ഇവയുടെ വിഷവീര്യം 0.55mg/kg ,0.80mg/kg.ഇവ വളരെ അപകടകാരിയായ ഇനമെല്ലങ്കിലും ഇവയുടെ എല്ലാ കടിയും മികച്ച ചികിത്സ വേണ്ടതായി തന്നെ കണക്കാക്കപ്പെടുന്നു.ഇവയുടെ വിഷം എല്ലാവരിലും ഒരേപോലെയല്ല പ്രവർത്തിക്കുന്നത് കടി ചിലരിൽ മാരകമാവുന്നു. നോർവേയിൽ ഒരോ 10 വർഷവും ഇവമൂലം ഒരോ മരണങ്ങൾ റിപ്പോർട്ട് ചെയ്തിട്ടുണ്ട്. ഓരോ വർഷവും 200 -500 കടിയേറ്റ കേസുകളും.
അവലംബം
https://www.iucnredlist.org/species/157248/5059709
ലേഡി അറ്റ് ദ ടീ ടേബിൾ
പത്തൊൻപതാം നൂറ്റാണ്ടിന്റെ അവസാനത്തിൽ അമേരിക്കൻ കലാകാരിയായ മേരി കസാറ്റ് വരച്ച ചിത്രമാണ് ലേഡി അറ്റ് ദ ടീ ടേബിൾ. കാൻവാസിൽ വരച്ച ഈ സൃഷ്ടി മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് സംരക്ഷിച്ചിരിക്കുന്നത്.
ചരിത്രം
കസാറ്റിന്റെ അമ്മയുടെ ആദ്യത്തെ കസിൻ മേരി ഡിക്കിൻസൺ റിഡിൽ ചായ ശുശ്രൂഷയ്‌ക്കൊപ്പം ഒരു മേശപ്പുറത്ത് ഇരിക്കുന്ന ചിത്രമാണ് പെയിന്റിംഗ്. കസാറ്റിന്റെ കുടുംബത്തിന് റിഡിലിന്റെ മകൾ നൽകിയ സമ്മാനമായിരുന്നു ചായക്കൂട്ട്. ചായ സർവ്വീസ് ചൈനയിലെ ക്വിംഗ് രാജവംശത്തിലെ കാന്റണിൽ (ഇന്നത്തെ ഗ്വാങ്‌ഷൗ) നിന്നുള്ള നീല-വെള്ള പോർസലൈനിലാണ്. പത്തൊൻപതാം നൂറ്റാണ്ടിൽ, തുറമുഖ നഗരം പഴയ ചൈന വ്യാപാരത്തിന്റെ കേന്ദ്രങ്ങളിലൊന്നായതിനാൽ, പാശ്ചാത്യ ലോകത്തേക്കുള്ള കയറ്റുമതിക്ക് കാന്റൺ പ്രശസ്തമായിരുന്നു. ലേഡി റിഡിൽ കുടുംബത്തിനുള്ള സമ്മാനമായി കസാറ്റ് തന്നെ വരച്ചതാണ്. എന്നിരുന്നാലും, റിഡിലിന്റെ മകൾ പെയിന്റിംഗ് ഇഷ്ടപ്പെട്ടില്ല, അത് തന്റെ അമ്മയുടെ മൂക്ക് വളരെ വലുതായി ചിത്രീകരിച്ചിരിക്കുന്നുവെന്ന് കരുതി. അങ്ങനെ പെയിന്റിംഗ് 1923 ൽ കസാറ്റ് മെട്രോപൊളിറ്റൻ മ്യൂസിയം ഓഫ് ആർട്ടിലേക്ക് സംഭാവന ചെയ്തു.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
ഇരുട്ടിന്റെ ആത്മാവ് (കഥ)
എം ടി വാസുദേവൻ നായരുടെ ഒരു ചെറുകഥയാണ് ഇരുട്ടിന്റെ ആത്മാവ്. എം ടിയുടെ തെരഞ്ഞെടുത്ത കഥകൾ എന്ന കഥാസമാഹാരത്തിലാണ് ഈ ചെറുകഥ ഉൾപ്പെട്ടിരിക്കുന്നത്. ഈ കഥയെ അടിസ്ഥാനമാക്കി അതേ പേരിൽ ഒരു ചലച്ചിത്രം പുറത്തിറങ്ങിയിട്ടുണ്ട്.
കഥാസംഗ്രഹം
ബുദ്ധി വൈകല്യം സംഭവിച്ച വേലായുധൻ എന്ന ഇരുപത്തൊന്നു വയസ്സുകാരന്റെ കഥയാണിത്.വേലായുധനിലൂടെയാണ് കഥ മുന്നോട്ടു പോകുന്നത്. മറ്റുള്ളവർ അവനെ ഭ്രാന്തനെന്ന് മുദ്ര കുത്തുമ്പോൾ അവൻ തനിക്ക് ഭ്രാന്തില്ലെന്ന് മനസ്സിലാക്കുന്നു. വേലായുധന് ഏറ്റവും ഇഷ്ടം മുത്തശ്ശിയേയും അമ്മുക്കുട്ടിയെയുമാണ്. അവർ അവനെ ചീത്ത പറയുകയോ പരിഹസിക്കുകയോ ചെയ്തിട്ടില്ല. അമ്മാമ്മയും അച്യുതൻ നായരുമെല്ലാം അവനെ നിർദാക്ഷണ്യം മർദിക്കുന്നു. തന്നെ ദ്രോഹിക്കുന്നവരെയെല്ലാം കൊല്ലണമെന്ന് വേലായുധൻ തന്റെ നിഷ്കളങ്ക മനസ്സിൽ ആഗ്രഹിക്കുന്നു. വലിയ ഒരു തറവാടും ഗ്രാമവും നാട്ടുവഴികളും എല്ലാം കഥക്ക് മിഴിവേകുന്നു. ഭ്രാന്ത് ആരോപിച്ചു ചങ്ങലക്കിടപ്പെടുന്ന അവൻ ഒരു ദിവസം അവിടെ നിന്നും രക്ഷപ്പെടുന്നു.അമ്മുക്കുട്ടിയെ കണ്ട് തനിക്ക് ഭ്രാന്തില്ലെന്ന് പറയലാണ് ലക്ഷ്യം. എന്നാൽ അമ്മുക്കുട്ടിയും അവനെ ഭ്രാന്തൻ എന്ന് വിളിക്കുന്നതോടെ വേലായുധൻ തകരുന്നു. തിരിച്ച് വീട്ടിലെത്തുന്ന അവൻ ഉമ്മറത്ത് വടി ഊരിപ്പിടിച്ചു നിൽക്കുന്ന അമ്മാമ്മയോട് "എനിക്ക് ഭ്രാന്താണ്.... എന്നെ ചങ്ങലക്കിടൂ "എന്ന് പറയുന്നിടത്ത്‌ കഥ അവസാനിക്കുന്നു. ആസ്വാദകന്റെ മനസ്സിനെ വേദനിപ്പിക്കുന്നതാണ് ഈ കഥ.
അവലംബംങ്ങൾ
വർഗ്ഗം:മലയാളചെറുകഥകൾ വർഗ്ഗം:എം.ടി. വാസുദേവൻ നായരുടെ കൃതികൾ വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
ആലീസ് ഹോർസ്ലി
ഒരു ന്യൂസിലാന്റ് ഡോക്ടറായിരുന്നു ആലീസ് വുഡ്‌വാർഡ് ഹോർസ്‌ലി (നീ വുഡ്‌വാർഡ് ; 3 ഫെബ്രുവരി 1871 – 7 നവംബർ 1957). ന്യൂസിലാന്റിലെ ഓക്ക്‌ലാൻഡിൽ 1871 ഫെബ്രുവരി 3 നാണ് ആലീസ് ജനിച്ചത്.
1939 ലെ ന്യൂ ഇയർ ഓണേഴ്സ് ദിനത്തിൽ, ഹോർസ്ലിയെ സാമൂഹ്യക്ഷേമ സേവനങ്ങൾക്കായുള്ള ഓർഡർ ഓഫ് ദി ബ്രിട്ടീഷ് സാമ്രാജ്യത്തിന്റെ ഓഫീസറായി നിയമിച്ചു.
പുൽക്കുരുവി
പുൽക്കുരുവിയുടെ   ഇംഗ്ലീഷിലെ പേര്  Common Grasshopper Warbler എന്നാണ്. ശാസ്ത്രീയ നാമം Locustella naevia എന്നാണ്.
വിതരണം
ഇവ പ്രജനനം നടത്തുന്നത് യൂറോപ്പ്, പടിഞ്ഞാറൻ ഏഷ്യ എന്നിവിടങ്ങളിലാണ്. ഇതൊരു ദേശാടാനം ചെയ്യുന്ന പക്ഷിയാണ്. തിങ്ങി നിറഞ്ഞ പച്ചപ്പുള്ളിടത്ത് കാണുന്നു.
വിവരണം
13 സെ,മീ നീളമുണ്ട്. വരകളുള്ള തവിട്ടു നിറത്തോട് കൂടിയ പുറകുവശം, വാലിന്റെ അടിവശം ഒഴികെ വരകളില്ലാത്ത വെള്ള കലർന്ന ചാരനിറമുള്ള അടിവശം.
കൊക്കു തുറന്നു പിടിച്ച് ശരീരം വിറപ്പിച്ചുകൊണ്ടാണ് ഇവ കൂജനം നടത്തുന്നത്.
പ്രജനനം
നിലത്ത് പുല്ലുകൾക്കിടയിലുണ്ടാക്കുന്ന കൂട്ടിൽ 4-7 മുട്ടകളിടും.
വെള്ള കലർന്ന മഞ്ഞ നിറത്തിലുള്ള മുട്ടകളിൽ ചെറിയ ചുവന്ന കുത്തുകളുണ്ടാവും. മുട്ടവിരിയാൻ 14 ദിവസം വേണം. 12-13 ദിവസത്തിനുള്ളിൽ കുഞ്ഞുങ്ങൾ പറക്കും. ഇവയുടെ രേഖപ്പെടുത്തിയിട്ടുള്ള ഏറ്റവും കൂടുതൽ പ്രായം 5 വയസ്സാണ്.
ഭക്ഷണം
പുൽച്ചാടികൾ, പ്രാണികൾ, പുഴുക്കൽ, എട്ടുകാലികൾ എന്നിവയാണ് പ്രധാന ഭക്ഷണം.
അവലംബം
വർഗ്ഗം:കേരളത്തിലെ പക്ഷികൾ